open-index/open-wikipedia-markdown huggingface dataset:
世界廁所日

**世界廁所日**（，縮寫：**WTD**）係聯合國正式嘅，用嚟呼籲啲人採取行動應對全球衛生設施嘅危機。依家全球到仲有42億人過嘅生活，大約6.73億人仲係露天排便。過往聯合國就提出咗一系列嘅可持續發展目標，當中就係實現衛生設施嘅全球覆蓋，消除露天排便嘅需要。世界廁所日就係順應呢一個目標而舉行。

2013年，聯合國大會通過新加坡嘅動議，世界廁所日列做聯合國官方節日。喺呢個決議之前，該節日一直係2001年成立嘅新加坡非政府組織世界廁所組織舉行嘅非官方節日。

組織世界廁所日嘅係聯合國水資源組織，負責維護世界廁所日網站，並為每一年嘅活動揀選主題，例如2019年嘅主題揀咗「邊個都唔抌低」就係可持續發展目標嘅中心主題，再前幾年嘅主題包括基於自然嘅解決方案、廢水、廁所與就業同埋廁所與營養。喺節日嗰日會有形式多樣嘅宣傳活動，由聯合國觀察員、國際組織、地方公民社會組織同啓發行動嘅志願者組織搞出嚟。

世界廁所日針對嘅主要係馬桶，因為功能齊全嘅廁所對公共衛生、個人尊嚴同埋個人安全（尤其係女性）都有積極影響；相反，搞唔掂啲衛生設施系統，啲屎就會傳播疾病，特別係嚴重嘅同，例如霍亂、腹瀉、傷寒、痢疾同血吸蟲病等等。

## 背景

依家全球仲有42億人過著嘅生活，當中大約6.73億人仲要露天排便。露天排便對女性造成好大困擾，搞到佢哋傾向黑墨墨先露天屙屎，因為要保護佢哋嘅私隱，但係咁夜自己一個孤伶伶咁喺出面做，絕對會令佢哋陷入比人襲擊嘅風險。

喺2014年，有學者估計2015年嘅腹瀉病例，會有58%係因為用水唔安全、衛生設施條件惡劣同埋衛生習慣差（例如洗手唔恰當）；每年亦都會有50萬個5歲以下嘅BB因為呢啲原因而腹瀉死亡。設置供水同衛生設施預計可以將兒童出現腹瀉嘅機率降低到得返7至17%，並將5歲以下兒童嘅死亡率降到得返5至20%。

飲水同衛生設施權已經喺2010年7月18日比聯合國大會認定為人權。缺乏衛生設施（廁所）會影響公共衛生、尊嚴同安全.，更會導致直接傳播疾病，例如腹瀉、血吸蟲病等等嘅，呢啲疾病可能會造成兒童。

可持續發展目標嘅就係為咗實現衛生設施嘅全球覆蓋。

### 主辦方

2013年，聯合國大會授權聯合國水資源組織統籌每一年舉行嘅世界廁所日。

根據聯合國水資源組織會員旗下機構世界廁所日工作組嘅指導意見，水資源組織會睇返嗰年嘅之後再去揀唔同嘅活動主題同去諗點樣去策劃同宣傳個活動。水資源組織仲幫咗世界廁所日活動整咗個網站嚟宣傳關鍵議題同報告，提供溝通同宣傳資源，公佈活動並提供參加集會嘅機會。。

世界廁所日嘅活動動員公民社會、智庫、非政府組織、學術界、企業同公眾組織參與聯合社交媒體同宣傳活動。最終目標係鼓勵啲組織同政府去多啲策劃嗰啲可以解決到衛生設施問題嘅活動同行動，推進可持續發展目標第6號嘅進展。

## 歷史

2001年11月19日，新加坡慈善家成立咗非政府組織世界廁所組織，將組織成立嗰日定做世界廁所日。之所以會叫做「世界廁所日」，而唔係「世界衛生設施日」，其實係為咗方便公眾宣傳（雖然廁所只係衛生設施系統嘅第一階段） 。

世界廁所日活動同公眾意識活動提高咗公眾對更廣泛嘅衛生設施系統嘅認知，包括水污染控制、、都市固體廢物管理、 管理、衛生學同埋洗手。另外，聯合國可持續發展目標嘅呼籲都唔單止提到廁所。可持續發展目標第6號有要求到適當嘅衛生設施，其中包括確保廢物得到安全處理嘅整個系統。

世界衛生組織亦都開始推動全球對世界廁所日嘅認知。2007年，開始積極響應世界廁所日。2010年聯合國將飲水同衛生設施定義咗做基本人權後，衛生設施嘅危機開始受到重視。

2013年，新加坡政府同世界廁所組織聯合倡議新加坡嘅第一個聯合國決議《為全人類提供衛生設施》（），呼籲用集體行動終結全球嘅衛生設施危機，並將世界廁所日定做聯合國紀念日。呢個決議最終喺第67屆聯合國大會到成功拎到122個國家通過。

2016年，可持續發展目標取代千年發展目標。喺2015年嘅世界廁所日活動到，聯合國秘書長潘基文敦促各國採取廣泛行動改進為全人類提供適當衛生設施嘅措施。佢提醒每個人都要去關注2013年啟動嘅「衛生行動呼籲」（），同埋2025年終結露天排便嘅目標佢仲表示：好多人都覺得，衛生設施係喺千年發展目標到淨得最多嘅目標。”

喺2016年嘅世界廁所日活動到，紐約市表彰聯合國副秘書長楊·艾里亞森，肯定佢喺打破衛生設施禁忌呢一個方面嘅堅定承諾。佢曾經有向往同聯合利華一齊喺歐洲議會舉辦嘅2014年世界廁所日到同啲與會者一齊發表視頻講話。2016年，聯合國水資源組織同新加坡駐聯合國特派團都支持紐約市嘅「為廁所乾杯」活動。

## 各年主題

由2012年開始，每年嘅世界廁所日都會度橋去諗一個主題出嚟，令佢成為有關宣傳活動嘅基礎。由2016年開始，跟返，世界廁所日同世界水日會用同一個主題。
* 2019年： 邊個都唔dam2低
*2018年： 基於自然嘅水資源解決方案（口號：大自然叫緊你）
* 2017年： 廢水
* 2016年： 廁所同有工撈
* 2015年： 廁所同營養
* 2014年： 平等同尊嚴
* 2013年： 旅遊同用水
* 2012年： 「我關心，你關唔關心？」（口號：） 

## 影響
世界廁所日嘅活動同相關嘅出版物借助各大嘅網站同其他渠道嘅社會化媒體收穫咗成百萬位參加者。就好似2016年同2017年就有40個國家喺世界廁所日網站到登記咗100多場活動。2017年，一個話題標籤#WorldToiletDay喺社交媒體到估計，呢個活動會拎到最多7.5億人嘅響應、2018年嘅響應人數同比會再多15%，線上活動同發起者同比2017年會再多12%同22%。

## 民間活動
為響應世界廁所日，臺灣南投縣草屯鎮新豐加油站發起喺2023年11月19號洗廁所，佢聯同北中南全臺灣1910個加油站，中油全體總動員，由董座帶領同仁一齊彎腰，手拎工具同清潔用品洗廁所。佢哋係咁喺廁所度用力刷刷刷，將每一個角落都得好乾淨，目的係宣揚高質素嘅公廁文化。

## 註

## 睇埋
* 廁所
* 世界洗手日
* 世界經期衛生日

## 參考
大政奉還

**大政奉還**（）係發生喺1867年11月9號（慶応3年10月14號）江戶幕府第十五代將軍德川慶信喺二條城（）舉行將管理國家既權力俾返明治天皇既儀式。

## 內容
大政奉還既主要內容係：

* 幕府將政權還返俾朝廷
* 設立上下議會
* 製訂憲法

## 攷

類:1867年
類:日本史
殉國七士廟

**殉國七士廟**（）係愛知縣西尾市東羽豆町三根山（）嘅陵墓。裡面供奉咗七名俾遠東國際軍事法庭（；）判咗死刑既七個軍人同埋政治人物。 石碑高約5米，刻有由當時嘅首相岸信介親筆書寫嘅「殉国七士廟」大字。 據信，呢七個人嘅遺體埋咗喺紀念碑下面。

## 參考
疫苗同自閉症嘅關聯

多項研究顯示**疫苗同自閉症嘅關聯**並唔存在。宣稱兩者有關聯嘅假設最先由安德魯·韋克菲爾德提出，佢喺1998年喺醫學期刊柳葉刀發表論文，推斷MMR疫苗會引起自閉症。呢個假設被反疫苗運動嘅支持者作為反對疫苗嘅理由。但好快科學界一致認為疫苗同自閉症係無關聯嘅，疫苗入邊嘅成分都唔會引起自閉症，安德魯嘅論文都被期刊撤回咗。

## 安德魯關於疫苗同自閉症嘅假說
安德魯同佢嘅同僚對十二位被診斷有發展障礙嘅兒童進行咗調查，其中嘅八位兒童嘅症性被佢哋嘅家長或者醫生同疫苗聯繫到一齊，佢哋從打完疫苗到出現行為障礙嘅時間間隔從廿四個鐘到幾年都有。安德魯篇論文最後都無肯定到疫苗同自閉症嘅關聯。

## 參考資料
排版軟件

**排版軟件**係專門用嚟排版嘅軟件，可以係用圖像用家介面或者用文字用家介面嘅都有；如果咁分，圖像用家介面嘅通常會偏向側重版面設計（英文會叫 ），而文字用家介面嘅通常會偏向側重排字（英文會叫 ），但係無論係邊種，都一定要同時排到字同排到個版面出嚟。

平面設計用嘅專業排版軟件除咗排個版面出嚟，通常有幾項額外要求，包括要整到裁切記號（）、可以分色、可以用CMYK色彩模式但係又可以落專色、排字要排得好同可以控制等等。

如果係排印刷嘅版，以前輸出通常係 PostScript，而就通常係 PDF。不過喺2010年代左右開始，排版軟件已經唔再係淨係要可以排印刷嘅版出嚟，例如有啲可能（某程度上）可以排到電子書，又或者輸出到（某程度上嘅）無障礙 PDF 等等。

## DTP
最初有圖像用家介面嘅排版軟件嗰陣，呢類排版軟件嗰陣叫**桌面出版系統**（），意思係指可以喺個人電腦就排到版；但係早喺2010年代，呢個名喺平面設計同印刷業其實已經冇人用，甚至有人覺得係貶義。翻譯界仲有人講 DTP，但係佢哋講嘅 DTP 好多時並唔係指排版軟件，而係指用 Word 或者 PowerPoint 排版，又或者排版嘅輸出係低解像度嘅點陣圖（即係可以槷入 Word 或者 PowerPoint 入面）。

## 註
遊就館

**遊就館**（）係1882年成立，喺東京千代田靖國神社裏面既日本軍事同埋戰爭博物館，亦都係日本第一座呢類博物館。呢座博物館係由靖國神社維護，供奉咗為天皇戰死既軍人既亡魂，包括被定罪既戰犯，亦收藏咗從明治維新開始到二戰結束呢段時期日本戰爭傷亡同埋軍事活動既各種文物同埋文件。

類:日本軍事
類:日本博物館
類:東京
Happy Valley

**Happy Valley**，拉丁字母串字，指：

## 地方
* 墳場，英文美稱，話佢開心山谷。有好多英文地名都同墳場有關。
*香港香港島北部
** 快活谷，英文直譯。香港島中北部，附近山邊有幾段墳場。
** 跑馬地，快活谷有馬場，叫快活谷馬場。
** 跑馬地 (選區)，灣仔區分區。
** 愉園體育會
*中國大陸隸屬華僑城下遊樂場叫歡樂谷。同英文填場無關。
**深圳歡樂谷
**北京歡樂谷
**上海歡樂谷
**南京歡樂谷
**成都歡樂谷
**武漢歡樂谷
**天津歡樂谷
**重慶歡樂谷
**西安歡樂谷
Leicoma

**Leicoma**喺1970年代由東德研發嘅家豬，個名嚟自三個東德主要嘅養豬地區——萊比錫（）、科特布斯（）同埋馬德堡（）。東德嗰時大部份養豬場都養Leicoma。

Leicoma開頭揀嚟配種嘅豬種裏面，有44%係同荷蘭品種，46%係，6%係，5%係。

Leicoma嘅性格唔適合喺狹窄、工廠式嘅現代養豬場飼養，因此兩德統一之後，養豬場幾乎都轉用其他品種，Leicoma因而瀕臨絕種。但係Leicoma嘅身體，例如有可以擋陽光嘅毛，可以適應自由放養嘅環境，所以有人喺德國嘅薩克遜－雁候養殖場繼續飼養Leicoma。

## 文獻
* G. Nitzsche u. a.: *Konzeption zur Züchtung einer K-Linie/Mutterlinie.* Forsch.-Ber. WTZ Ruhlsdorf, 1970.
* M. Ehlich, G. Nitzsche: *Maßnahmen zur Erfüllung des Zuchtprogramms der Linie 250.* Forsch-Ber. WTZ Ruhlsdorf, 1976.
* J. Fritzsche, G. Nitzsche, M. Ehlich, H.-G. Englisch: *Die Züchtung der synthetischen Mutterlinie 250.*
* 1. Mitt.: *Zuchtprogramm, Vermehrung und Produktionswirksamkeit.* In: *Arch. Tierzucht.* 26, 1983, S. 543–549.
* 2. Mitt.: *Leistungsprüfung, Selektion und Leistungsergebnisse in Reinzucht und Hybridisierung.* In: *Arch. Tierzucht.* 27, 1984, S. 63–72.
* J. Fritzsche, G. Nitzsche: *Zwei neue Schweinerassen in der DDR.* In: *Int. Zschr. Landwirtschaft.* 1988, S. 410–412.
* G. Nitzsche: *25 Jahre Zuchtarbeit – 10 Jahre anerkannte Rasse Leicoma.* Festschrift. IFOS, 1997.
*G. Nitzsche: Zur Geschichte der Schweinerasse Leicoma. In: 11. Geschichtsheft der TLL Jena, Heft 14, Jena 2006, S. 117–127.

## 引用

## 睇埋
* 

## 外面網頁
* Rassebeschreibung bei der Gesellschaft zur Erhaltung alter und gefährdeter Haustierrassen
* Zentrale Dokumentation Tiergenetischer Ressourcen in Deutschland
蓖麻油

**蓖麻油**（**bei6 maa4 jau4**），又叫**蓖麻子油**，植物油一種，即係蓖麻子榨出嚟嘅油，近透明有白有黃。而人飲來瀉，因而叫**瀉油**，西洋曾經家居必備。又可用來做潤滑油，亦由唔少製品原料。蓖麻，大戟科植物。蓖麻子殼好毒，不過榨油就無毒。蓖麻油成份，蓖麻油酸為主，八成半到九成半。其次油酸同亞油酸，尚有其他如硬脂酸、棕櫚酸等。英文寫做**castor oil**，有說castor本指河狸海狸分祕油脂，由蓖麻油代替而沿用名。

早年用來做航空機油。之不過沸點攝氏三百一十三度，高溫會唔穩定。現代用礦物油替代。

## 攷
籠式網球

**籠式網球**（，又叫**板式網球**）係嚟自墨西哥嘅，以雙打為主。同傳統網球唔同，籠式網球場四邊同上邊都俾一個籠圍住，而且尺寸比雙打網球場細些少；所用嘅波亦都係細啲、內部氣壓低啲；球拍拍面唔係，而係有窿嘅硬板；節奏更加明快，同埋講求球手嘅反應。雖然計分方法同傳統網球一樣，但規則、擊球、技術都有所不同，例如個波可以好似壁球打落個籠到；另外發球要喺腰部或以下。

根據（FIP）嘅數字。截至2023年為止，喺九十幾個國家都有人打籠式網球，人數超過2500萬。 商業價值大約係每年20億。

自起，籠式網球成為其中一個比賽項目。

## 註

## 引用

## 參考

* 

## 類似運動
* 匹克球（）
* （）、

## 睇埋
* 網球
* 壁球

## 外面網頁
* 國際籠式網球總會（FIP）
地下 (樓)

**地下**，層名一種，一棟樓同出面街相接嗰層，出面笪地嗰層，有時亦叫**一樓**。由於世界各時各地，計法各異，有時都幾混亂，有哋地方叫**〇樓**，廣東話講法，叫**〇字樓**。若加上喺斜坡起樓，有上街下街，個叫法就更亂。呢種混亂出自歐洲，歐洲同街相接，要特別指名，有啲後尾就用〇取代。非歐洲式，唔使特別指明，同街相接至低一層就叫一樓，一路數上去。然而要留意，有時層名好隨意，有時亦會跟功能起名，會有唔少例外。

地下對某啲唐人來講，會有啲歧義，唔習慣會誤以為地庫嗰層，地底嗰層。日本人亦然。

唐人傳統上同街相接一層，叫一樓。為免同西洋搞亂，就叫**唐一樓**。日本就叫**一階**。美國加拿大俄國，又同唐人傳統相合，叫一樓，英文**First Floor**。

歐洲就興接街嗰層，叫地樓或街樓，特別唔同。對上先用數字，以英文為例**Ground Floor**。然而香港地方，廣東話咁叫有啲怪，就叫**地下**，下指樓下，唔會喺上面。有啲會咁標明地下。有啲會代表地下而用〇字。

若以歐洲式，斜坡就會有上街下街咁，就會**上樓**，**Upper Ground Floor**，接上街，**下樓**，**Lower Ground Floor**，接下街。然而有啲就只會揀一條街做地下，下街叫地下，上街叫一樓。又或者上街叫一樓，下街叫地庫。若然斜到橫跨三層街，有啲會上樓、地下、下樓咁分。若然斜到有四層街，有啲會上樓、地下、下一樓、下二樓咁。呢啲情況會出現歐洲式上，皆因通出去街要特別指名。

同樣，有啲樓起到低過地半層，咁有啲地下就會分上下。有啲就唔分上下，揀一層叫地下。有啲起到升半層，咁依層就叫地下。

有啲用**大堂**，英文**Lobby**，代替地下，不過大堂又唔一定喺地下嗰層，亦唔一定得一層大堂，並非地下代名。

## 參考資料
面巾

**面巾**，毛巾一種，專門用來洗面，大細可拎得上手抹面，亦叫**洗面巾**。佢用來清走面上污糟嘢， 尤其塵、油、死皮。一般都叫人日日用。條巾至好好吸油吸水，軟身，又抺得乾淨，兼且唔傷面，而且耐用。至好易洗，掉落洗衣機洗搞掂。抺手巾都做到同樣嘅嘢，祇不過指定功用唔同，有啲亦細條啲。

有啲人會朝早起身就用。有啲返屋企卸裝後用。有啲人夜晚用。有啲人沖完涼就用。

講究起來，面巾祇抺面，唔抺頭髮唔抹身。

有啲行業會用到面巾，好似酒店、水療、健身室、治療室咁。

## 睇埋
*面紙

## 攷
沃克蘭

**沃克蘭**（**Louis Nicolas Vauquelin**，）係一位法國化學家，發現咗鉻同鉬元素。

沃克蘭喺1763年喺法國諾曼第嘅Saint-André-d'Hébertot出世，佢爸爸係一個莊園經理。佢最早接觸化學是喺盧昂一間藥劑師實驗室擔任助理（1777年-1779年）。後來佢搬到巴黎，喺巴黎植物園（，現在嘅國立自然史博物館）做實驗室助理，重識到一個化學教授。

1797年，沃克蘭喺西伯利亞嘅一種紅色礦石度發現鉻元素。1798年，佢喺祖母綠（一種綠柱石變種）度提取出咗鈹氧化物，於是發現咗鈹元素。他重發現液態氨存在喺常壓之下。

沃克蘭又同合作夥伴Fourcroy一齊發現咗一種喺鉑殘渣度嘅金屬，他哋叫佢做“ptène”，爾個名後來成為鋨早期嘅同義詞。佢重喺蘋果入面發現果膠同蘋果酸，又分離咗樟腦酸同奎寧酸。

沃克蘭喺1809年成為巴黎大學教授，重喺1811年當選為美國哲學學會（）嘅會員。佢個名被用來命名植物屬檀梅屬（Vauquelinia）同一種與分子美食相關嘅蛋白泡沫“Vauquelin”。他發現嘅鉻礦物磷鉻銅鉛礦（vauquelinite）亦都係用佢個名命名。

## 參考
* Louis Nicolas Vauquelin - Wikipedia 
* Nicolas Louis Vauquelin - technology.matthey.com 
*  Louis-Nicolas Vauquelin | Encyclopedia.com

類:法國化學家
何珮琪

**何珮琪**（，），藝名叫**Kitkat**，係香港嘅模特同埋插畫師，報稱香港出世後喺英國大。佢有上電視參加VIU TV，見報紙同埋受到連登關注，甚至台灣娛樂新聞都有講佢。 佢近年簽了日本模特兒公司，現在各走兩地。2022開始在日本大賣寫真同Blu Ray。到現在已經出版了第四本寫真書。

## 作品
### 電視節目
*2022年：ViuTV《晚吹：戀講嘢》（第56集嘉賓，自白同人入後巷親熱過程。）

### 寫真
* 個人日本寫真集《東京秘密旅行》

## 參考

## 出面網頁

*
*Jdailyhk #tag@何珮琪
數學家一覽

下底嘅數學家係跟咗國籍嚟排。 中國、法國、德國、意大利、古希臘、英國、美國、俄羅斯、挪威、瑞典、荷蘭、瑞士、比利時、匈牙利、丹麥。

## [[中國]]

### 古代

* 京房
* 劉歆
* 張衡
* 商高
* 劉徽
* 孫子
* 祖衝之
* 祖暅
* 賈憲
* 李淳風
* 王孝通
* 楊輝
* 郭守敬 
* 朱世傑
* 秦九韶
* 程大位
* 王文素
* 徐光啓
* 李善蘭
* 華蘅芳
* 梅文鼎
* 趙爽

### 近現代

* 曾炯之
* 姜立夫
* 熊慶來
* 孫光遠
* 馮康
* 陳省身
* 華羅庚
* 蘇步青
* 陳建功
* 廖山濤
* 唐培經
* 許寶騄
* 鐘開萊
* 王憲鐘
* 王浩
* 江澤涵
* 姜伯駒
* 陳希孺
* 吳文俊
* 曾遠榮
* 李新民
* 周鴻經
* 徐瑞雲
* 陸家羲
* 陳景潤
* 王元
* 潘承洞
* 潘承彪
* 田剛
* 李駿
* 周煒良
* 袁亞湘
* 張景中
* 張益唐
* 鄔似珏

## [[法國]]

* 龐加萊
* 皮埃爾·德·費馬
* 布萊茲·帕斯卡
* 皮埃爾·西蒙·拉普拉斯
* 讓·巴普蒂斯·約瑟夫·傅里葉
* 米歇爾·羅爾
* 棣莫弗
* 洛必達
* 達布
* 埃米爾·博雷爾
* 柯西
* 愛德華·盧卡斯
* 索菲·熱爾曼
* 拉格朗日
* 勒讓德
* 若爾當
* 埃瓦里斯特·伽羅瓦
* 雅克·阿達馬
* 勒貝格
* 尼古拉·布爾巴基
* 妮可·厄爾·卡露伊
* 勒奈·笛卡爾
* 馬蘭·梅森
* 拉梅
* 夏爾·埃爾米特
* 達朗貝爾
* 施圖姆
* 德林
* 嘉當
* 泊松

## [[德國]]/[[奧地利]]

* 卡爾·弗雷德里希·高斯
*格爾德·法爾廷斯
* 開普勒
* 維爾斯特拉斯
* 狄利克雷
* 戴維·希爾伯特
* 戈特弗里德·萊布尼茨
* 波恩哈德·黎曼
* 喬治·康托爾
* 阿廷
* 菲利克斯·克萊因
* L·克羅內克
* E·E·庫默爾
* 歌德巴赫
* K·哥德爾
* 弗洛比紐斯
* 布勞爾
* 海萊
* 施泰納
* 魯道夫
* 斯蒂弗爾
* 鮑耶
* 蘭道
* 策梅洛
* 哈塞
* 卡爾·路德維希·西格爾
* 比貝爾巴赫
* 費利克斯·伯恩斯坦
* 理查德·戴德金
* 卡爾·雅可比

## [[意大利]]

* 阿涅西
* 伽利略
* 塔塔里亞
* 斐波那契
* 費羅
* 卡爾達諾
* 費拉里
* 薩謝利
* 皮亞諾
* 龐比里

## [[古希臘]]

### 古典時期

* 泰勒斯
* 畢達哥拉斯
* 歐多克索斯
* 亞里士多德
* 希帕薩斯
 

### 亞歷山大時期

* 歐幾里得
* 阿波羅尼斯
* 埃拉托色尼
* 梅涅勞斯
* 阿基米德
* 海倫
* 托勒密
* 希帕提婭
* 丟番圖
 

## [[英國]]

* 喬治·布爾
* 托馬斯·貝葉斯
* 斯托克斯
* 麥克勞林
* 布魯克·泰勒
* 理查·泰勒
* 阿蘭·圖靈
* 伯特蘭·羅素
* 艾薩克·牛頓
* 戈弗雷·哈羅德·哈代
* 安德魯·懷爾斯
* 愛德華·華林
* 李特爾伍德
* 艾倫·貝克
* 
* 詹姆斯·約瑟夫·西爾維斯特
* 威廉·盧雲·哈密頓
* 德·摩根
* 阿瑟·凱萊
* 約翰·納皮爾

## [[美國]]

* 馮·諾伊曼
* 維納
* 惠特尼
* 威滕
* 費弗曼
* 約翰·米爾諾
* 約翰·福布斯·納什
* 香農
* 斯蒂芬·斯梅爾
* 烏拉姆
* 詹姆斯·加菲爾德
* 皮爾斯
* 卡普朗斯基
* 湯普遜
* 喬治·戴維·伯克霍夫
* 柯恩
* 保羅·哈爾莫斯
* 威廉·費勒
* 羅比恩·卡比
* 丘成桐
* 凱尼斯·阿佩爾
* 艾沙道爾·辛格

## [[俄羅斯]]

* 切比雪夫
* 科爾莫哥洛夫
* 弗拉基米爾·阿諾爾德
* 柯瓦列夫斯卡婭
* 史尼雷爾曼
* 安德雷·馬爾可夫
* 里雅普諾夫
* 龐特里亞金
* 巴維爾·亞歷山德羅夫
* 蓋爾範德
* 諾維科夫
* 吉米多維奇
* 格羅莫夫
* 康托洛維奇
* 西奈依
* 維諾格拉多夫
* 索伯列夫
* 烏雷松

## [[挪威]]

* 尼爾斯·阿貝爾
* 塞爾博格
* 索菲斯·李
* 圖厄

## [[瑞典]]

* 里納特·卡爾松

## [[荷蘭]]

* 惠更斯
* 提德曼
* 魯道夫·範·科伊倫
* 威理博·司乃耳

## [[瑞士]]

* 雅各布·伯努利
* 約翰·伯努利
* 丹尼爾·伯努利
* 歐拉
* 蘭伯特

## [[匈牙利]]

* 喬治·波利亞
* 保羅·艾狄胥

## [[波蘭]]

* 巴拿赫

## [[日本]]

* 小平邦彥
* 高木貞治
* 谷山豐
* 吉田耕作
* 伊藤清
* 勝浦英文
* 米山國藏
* 關孝和

## [[丹麥]]

* 約翰·延森
* 哈那德·玻爾
* 托馬斯·芬克
* 朱利葉斯·佩特森

## 連出去

* 數學家週期表
海上之盟

**海上之盟**係指北宋末年，宋徽宗為咗「滅遼復燕」同金國結盟，即係所謂嘅「聯金滅遼」嘅軍事盟約。因為當時遼國夾咗喺北宋同埋金國中間，所以宋金嘅談判同埋結盟，雙方使節嘅聯繫只能夠通過海路（渤海）秘密往來，所以呢個聯盟又叫做「海上之盟」。

## 結果
海上之盟簽咗之後，「聯金滅遼」成功，遼國滅亡咗。不過遼國滅亡以後，宋朝同埋金國無咗遼國作為軍事屏障，所以無得阻擋金兵南下。金宋邊境接壤，加上雙方因為邊方面擁有燕雲十六州而發生衝突，雙方傾唔掂數，金兵南侵宋朝，1126年金兵佔領咗宋朝嘅首都汴京同埋附近中原一帶嘅領土，呢個就係「靖康之變」，而立咗國167年嘅北宋就咁亡咗國。
燕雲十六州

**燕雲十六州**，又叫做**幽雲十六州**，係指公元936年，五代十國期間，遼朝（公元915年-1125年）割讓俾後晉沙陀王朝（936 - 946年）嘅十六個州，呢16個州分別係：幽州、順州、丹州、裕州、濟州、英州、墨州、長州、新州、延州、武州、蔚州、雲州、龍州、巴州、朔州。

「燕」係指燕京（幽州、依家嘅北京市，同埋附近嘅河北省北部），「雲」係指雲州（依家嘅大同市，同埋附近嘅山西省北部）。

## 依家嘅位置
 

## 响近代嘅使用
响中國近代史上，呢個詞語被用嚟形容「收復國土」嘅志向，例如喺蔣公紀念歌第一版入便其中一句歌詞：「誓收我河洛燕雲」，意思係要蔣介石政府反攻大陸，收復响中國共產黨統治下嘅國土。
Peace and Love

《**Peace and Love**》係香港歌手陳冠希嘅第4張唱片，喺2001年12月20日推出。

## 曲目
牡丹亭

《**牡丹亭還魂記**》，簡稱《**還魂夢**》或者《**牡丹亭**》，係劇作家湯顯祖喺明朝萬曆四十五年（公元1617年）根據明朝話本小說《杜麗娘慕色還魂》創作既劇​​本，講既係一名千金小姐杜麗娘同窮書生柳夢梅既愛情故事。

## 故事情節
杜麗娘喺夢裏面邂逅書生柳夢梅之後傾心相愛，萬分思念之下，鬱鬱寡歡，最後竟然傷心到死咗。死咗之後，佢老豆杜寶喺去淮陽升官做安撫使之前，將杜麗娘埋葬喺後花園既一棵梅樹下面，然後修建咗一座梅花庵。杜麗娘既靈魂繼續揾佢既夢中情人，冇幾耐書生柳夢梅上京考試，路過住咗喺梅花庵。喺梅花庵，柳夢梅遇見杜麗娘既遊魂，然後發展咗人鬼戀。杜麗娘既靈魂嚟到地府，判官查過生死冊之後，發現佢命不該絕，而且命中注定有一段姻緣，所以就放佢返人間。而柳夢梅喺殿試度考中咗狀元。最終幾經波節之後，杜麗娘同柳夢梅有情人終成眷屬，終於可以結婚。

## 四大古典戲劇
《牡丹亭》同埋《西廂記》《長生殿》再加上《竇娥冤》（或者《桃花扇》）一齊俾人叫做中國四大古典戲劇。

## 主要角色
### 杜麗娘
杜麗娘係《牡丹亭》裏面嘅女主角。杜麗娘係官家大小姐，嘅聰明、嫻靜，又美麗、動人。湯顯祖通過夢境同埋幽冥兩種奇幻嘅意象，亦都打破咗男女性別角色同埋情慾嘅社會規範，描繪咗杜麗娘。佢追求心中嘅愛情生活，喺夢裏面同書生柳夢梅熱戀，因為掛住夢中情人，思念成疾，仲死埋，俾佢老豆埋葬咗喺梅花樹下，起咗間梅花庵。後來柳夢梅真係去咗梅花庵，杜麗娘鼓勵柳夢梅進京考試，柳夢梅考中狀元，杜麗娘亦都復活咗，最終實現咗佢嘅愛情願望。

#### 容貌
杜麗娘係一個難得一見嘅絕世美女。係杜麗娘梳妝，準備遊園嘅時候，侍女春香睇見杜麗娘打扮後嘅美貌，講咗：「今日穿插得好」，然後杜麗娘唱：「你道翠生生出落的裙衫兒茜，艷晶晶花簪八寶鎮 ，可知我常一生兒愛好是天然，恰三春好處無人見。不提防沉魚落燕鳥驚喧，則怕的羞花閉月花愁顫。」

#### 性格
王思仁係第一個點評《牡丹亭》嘅人，佢嘅評語係：「杜麗娘之妖也，柳夢梅之癡也，老夫人之軟也，杜安撫之古執也，陳最良之霧也，春香之牢賊也，無不從筋節竅髓，以探其七情生動之微也」。 王思仁將杜麗娘嘅形象概括做「妖」，原因係杜麗娘做咗佢嗰個年代好多人都唔敢做嘅嘢，佢好勇敢咁去追求愛情、可以為佢追求嘅嘢付出生命做代價，即使同當時嘅社會制度對抗，仍然努力抗爭。而在《圓駕》嗰節，杜麗娘在皇帝面前據理力爭，更加顯現咗佢對自信、堅決，「妖」中有佢老豆杜安撫嘅故執。

喺《牡丹亭》裏面，杜麗娘對「情」嘅感覺係有不斷成長嘅，從《閨塾》到《圓駕》，由最初嘅壓抑、羞澀，到夢裏面嘅身心徹底解放，然後復活咗之後，馬上又再矜持起來，原因就好似杜麗娘喺《婚走》所講：「前夕鬼也，今日人也。鬼可虛情，人須實禮。」喺虛幻嘅世界，喺夢境裏面，佢可以放任自己、身心自由、真情流露，可以為情而「妖」；而人總要面對現實世界，所以喺現實世界，佢係知書識禮、老成持重、甘於接受道德倫理嘅束縛。

#### 形象
杜麗娘嘅「還魂」故事本身，其實喺傳統戲曲裏面唔係一個新嘅概念。但係同傳統戲曲裏面嘅「還魂」唔同，湯顯祖對杜麗娘形象嘅刻畫可以話係入木三分，深得人心，勾起咗明清期間唔少女仔嘅共鳴，所以個故事喺當時好受女仔歡迎，好多當時嘅女仔對杜麗娘嘅遭遇都好同情，亦都好有代入感。就好似明朝嘅馮小青講嘅：「冷雨幽窗不可聽，挑燈閒看牡丹亭。人間亦有癡於我，豈獨傷心是小青！」

明朝同埋清朝，《牡丹亭》都係閨閣禁書，喺《紅樓夢》嘅第二十三回（西廂記妙詞通戲語，牡丹亭艷曲警芳心）裏面講，林黛玉想去見賈寶玉，走到梨香院嘅牆角嘅時候，賈府戲班嘅十二個女仔喺度練習唱戲，林黛玉聽到佢哋唱《牡丹亭》嘅《驚夢》嗰段：「原來奼紫嫣紅開遍，似這般都付與斷井頹垣。良辰美景奈何天，賞心樂事誰家院。」就自歎，心想：「原來戲上也有好文章。可惜世人只知看戲，未必能領略這其中的趣味」、「則為你如花美眷，似水流年……」、「你在幽閨自憐」，佢嘅感覺係心動神搖、如醉如痴、站立不住。

杜麗娘嘅形象重點唔係佢嘅「死而復生」後嘅經歷，而係佢「因夢而亡」嘅體驗，呢點喺傳統戲曲好少見。而呢種「因夢而亡」嘅體驗係由一場「春夢」開始，蕩起咗杜麗娘嘅無限春心，呢種人類本能嘅情慾衝動、生理慾望嘅探討，一直係歷朝歷代嘅戲曲故事講得比較隱晦嘅。

### 柳夢梅
柳夢梅係《牡丹亭》嘅男主角，佢係一個典型嘅書生，喺《牡丹亭》個古仔裏面，佢同女主角，大家閨秀嘅杜麗娘，喺夢裏面相識、邂逅。醒咗之後，杜麗娘因為思念夢中情郎，而鬱鬱寡歡，最後仲死咗。杜麗娘嘅老豆杜寶，去淮陽升任安撫使之前，將杜麗娘葬喺後花園嘅梅樹下面，又修咗一座梅花庵，請咗個道姑管理。佢兩個再見嘅時候，已經係人鬼殊途，佢哋嘅愛情故事感動咗閻羅王，佢俾杜麗娘還魂翻生。

#### 意象
柳夢梅個名，「柳」、「夢」、「梅」三個字都有意思，係一種意象組合。

「柳」喺中國歷史概念裏面離別嘅象徵，就好似《詩經》嘅《採薇》講到：「昔我往矣，楊柳依依」。而柳枝亦都可以話係《驚夢》呢節裏面，柳夢梅俾杜麗娘嘅愛情信物。佢哋戀愛係由柳夢梅講： 「恰好花園內，折取垂柳半枝。姐姐，你嘅淹通書史，可作詩以賞此柳枝乎？」開始嘅。

夢可以令人忘卻自身嘅實現環境，放心咁去享受快樂。正如李後主（李煜）嘅《浪淘沙令·簾外雨潺潺》裏面講：「夢裡不知身是客，一晌貪歡」。

而夢可以話係《牡丹亭》整個故事嘅主線，呢個夢令到原本無可以相遇嘅男女主角可以相遇，互相愛慕。呢個夢亦都令到男女主角可以突破現實同埋禮教嘅束縛，大膽咁追求內心嘅真實情感，發展出愛情。好似《詩經．齊風．雞鳴》所講咁：「甘與子同夢」。

梅花係喺嚴寒嘅冬天即將要過去，春天快到嘅時候，最先開花嘅植物，所以梅有春天嘅像徵。而杜麗娘喺梅樹下面等待柳夢梅，亦象徵咗一段春情嘅開始。就好似《驚夢》裏面，杜麗娘講嘅：「曉來望斷梅關，宿妝殘」。

喺古代，「梅」字其實有「媒」嘅意思，例如《詩經．國風．召南．摽有梅》呢首詩嘅「梅」，係比喻及時婚姻。

## 參考
公民民族主義

**公民民族主義**, 又叫做**民主民族主義**或者**自由民族主義**，係民族主義嘅其中一種，通常同族裔民族主義相對。公民民族主義就係以自由主義嘅價值觀，包括政治自由、寬容、平等主義、個人權利等等為基礎，而唔係以民族中心主義為基礎。 呢個主義嘅支持者通常都表示，一個人嘅國家認同感係佢嘅身份認同嘅重要部分之一，令一個人能夠活出有意義同有自由嘅生命。 同時，一個民主嘅政體需要一種共同嘅認同感嚟正常運作。 

根據 Donald Ipperciel，公民民族主義同族裔民族主義嘅最大分別就係，族裔民族主義係基於一個國家人口嘅膚色，令國家有集權主義或者專政制度嘅趨向，但係公民民族主義就係源於憲法同民主主義嘅特色。 喺20世紀期間，公民民族主義對於同盟國打倒納粹黨嘅納粹主義，特別係入面嘅種族主義，都有唔少嘅幫助。 當然，就好似土耳其政治學家 Umut Özkirimli 所指，一個以“公民”爲中心嘅國家，都唔包保一定唔會出現法西斯式嘅排擠外族嘅仇恨心。

公民民族體就係基於一份共同國籍嘅政治認同，所以係以支持一個國家嘅政治體制同價值觀念爲本。喺一個咁樣嘅國家入面，國籍係開放俾各種族裔嘅人，無論佢嘅文化同種族背景係咩。 例如，根據土耳其憲法第66章，一位土耳其嘅公民喺種族上唔一定要係土耳其人。

理論上，一個公民民族嘅國家並唔渴望高舉某一種文化。德國哲學家 Jürgen Habermas 亦都表示，一個住喺自由民主制嘅國家嘅新移民，並冇需要文化上同化，只需要接受國家嘅憲法同價值觀。呢個理論叫做“憲法愛國主義”。

## 歷史
公民民族主義由理性主義同埋自由主義而嚟，不過喺民族主義嘅框架内，通常同族裔民族主義相對。19世紀法國學家 Ernest Renan 被認爲係公民民族主義嘅先鋒之一。美國哲學家 Hans Kohn 係其中第一個分別公民式同埋族裔式嘅民族主義，喺佢1944年出版嘅書 *The Idea of Nationalism: A Study in Its Origins and Background* 有提及到。根據 Renan 嘅經典書籍 *Qu'est-ce qu'une nation?*，一個公民國家嘅參與應該係屬於自願性質，因爲一個國家係一種“每日嘅公投”，同埋係由人民對“一齊生活嘅意志”嚟維持個國家。

公民民族主義對代議民主嘅發展有唔少嘅影響，特別係喺18世紀嘅美國（1776年嘅美國獨立宣言）同埋法國（1789年嘅人權同公民權宣言）。

## 批評
以色列政治人表示，公民民族主義同族裔民族主義之間嘅分別並唔分明，因爲西方國家有時候用呢個主義理論上嘅價值觀，嚟遮蓋國内實際上嘅唔平等同唔包容。

加拿大政治學家 Bernard Yack 亦都批評過公民同族裔民族主義之間嘅分別。佢拒絕 Renan 所論及嘅“自願性質”公民，反為覺得呢個講法“歪曲咁表達一個國家嘅政治現實”，因爲“一個國家嘅文化回憶喺事實上，係國家認同入面不可分離嘅一部分”。

土耳其政治學家 Umut Özkirimli 亦都同樣有批評過兩者之間嘅分別，並曾經引用過美國社會學家 Rogers Brubaker 嚟解釋佢嘅睇法：

「因爲所有國家都有特定嘅歷史同地理位置，所以佢哋嘅國家認同都有某程度上嘅排外。喺呢個定義之下，所有國家都係族裔民族主義嘅國家... Brubaker 喺呢個議題上面細講，聲稱有兩個唔同分辨公民同族裔嘅民族主義嘅方法：族裔民族主義可以用一個狹窄嘅定義，只是以人民嘅血統嚟決定喺國家嘅地位。Brubaker 表示，喺呢個情況下，族裔民族主義基本上已經所剩無幾，因爲共同文化喺呢個定義，屬於公民民族主義嘅一部分。但係，如果族裔民族主義用一個比較寬濶嘅定義，凡係有族裔性質嘅文化都算喺内；而同時公民民族主義用一個狹窄嘅定義，以一個文化上對公民嘅概念為基礎，咁樣個情況就相反：公民民族主義基本上唔存在，而實際上所有民族主義都會以族裔或者文化為基礎。即使係最模範嘅例子，法國同美國，都唔會屬於公民民族主義國家，因爲佢哋嘅發展過程都有好重要嘅文化成分。」

## 睇埋
* 族裔民族主義
* 民族自由主義
* 複合民族主義
* 多元民族主義
* 文化民族主義
* 公民道德
* 想像共同體
* 民族建構

## 攷

## 來源
* 

## 出面網頁
*
Kennedy 站 (多倫多地下鐵)

****（），書面語寫**堅尼地站**，係多倫多地鐵2號綫嘅東面總站，2023年8月前亦係士嘉堡 RT 嘅西面總站；佢位於士嘉堡堅尼地路夾艾靈頓大道東南角；1980年11月22號啟用。

呢個站嘅入口全部都喺內街，原先最近大街嘅入口已經拆咗，現時最近大街嘅入口原則上應該係其中一個新起嘅艾靈頓跨城輕鐵綫入口，但係因為條輕鐵綫遲遲都唔通車，喺2025年6月都仲係封死，最近嘅入口係喺巴士總站月台B（即係所謂  入口）。

## 車站結構
 係一個同時係高架、地面同地底嘅車站，地面兩層，地底兩層，巴士總站同停車轉搭場喺地面，路軌就喺高架同地底部分；高架部份本來係西班牙式月台佈局，但係因為士嘉堡 RT 冇咗，佢已經變咗廢站。

附屬巴士總站分兩部份，月台A（即係原本嘅巴士總站）喺付費區內，唔可以喺地面直入，要落地底，入閘，再行樓梯或者搭電梯上返地面；月台B喺付費區外，係露天車站。

### 車站樓層

### 車站大堂
#### 車站商店及自助服務

### 出入口

## 總站路線資料

*多倫多公車局：
**月台A：
***正常服務：12（Kingston Road）、20（Cliffside）、34（Eglinton East）、86（Scarborough）、116（Morningside）
***快綫服務：905（Eglinton East）、954（Lawrence East）、986（Scarborough）
**月台B：
***正常服務：21（Brimley）、38（Highland Creek）、43（Kennedy）、57（Midland）、113（Danforth Road）、129（McCowan North）、131（Nugget）、133（Neilson）
***快綫服務：903（Kennedy–Scarborough Town Centre）、938（Highland Creek）、939（Finch）、943（Kennedy）、985（Sheppard East）
***夜間巴士：300（Bloor-Danforth）、334（Eglinton East）、343（Kennedy）

## 接駁交通

*GO Transit：
**區域鐵路：Stouffville 綫

## 公共藝術

Kennedy 有一件大型公共藝術，係幅壁畫，叫 （身處地方嘅感知），係  1997年嘅作品，位置喺支路（）出口嘅外牆，但係個出口已經喺2018年拆咗；因為幅畫係直接畫喺牆上面，幅畫碎哂，不過地面建築其實冇拆哂，仲有唔顯眼嘅左面細半幅剩低。

嗰度其實仲有另一件細嘅，係個模型地台，係一個簽名  嘅人1981年嘅作品，位置喺大堂客務處附近嘅酒精搓手液配發站對‍面裝咗喺埲牆入面，但係非常之唔顯眼。

未來嘅艾靈頓跨城輕鐵綫部份會有兩件新嘅公共藝術，分別係  同  嘅作品；前者叫  (for Toronto)（（多倫多嘅）唔同地方嘅意義），係概念同裝置藝術，位置喺新站，將 ｢意義｣ 呢個字譯成多倫多嘅72種語言，鋼片用鐳射切割整咗字之後嵌入牆上面嘅瓷磚，後者叫 （重組一棵綠籬），位置喺舊站同新站之間嘅通道，亦係裝置藝術，係喺天窗上面加上同一棵綠籬嘅樹葉組成嘅圖案，亦有加咗樹葉圖案嘅燈箱。

## 車站歷史

 喺1980年11月22號啟用。

艾靈頓輕鐵嘅工程開始之後，部分巴士綫要撤出原先嘅巴士總站，搬去臨時巴士站；2017年開始，臨時巴士站係喺最大嘅南面停車場，個停車場喺2023年5月開始正式關閉改建，同年10月8號重開，正式變成巴士總站嘅月台B。

2018年1月15號，多倫多公車局宣佈支路出口會永久關閉並且清拆。

2023年8月21號，宣佈北面停車場都會永久關閉，轉做巴士專用嘅停車場，亦即係喺 Kennedy 唔會再有任何停車位。

## 出面網頁
* 
* Kennedy 站喺 Transit Toronto 嘅資料
* Kennedy 站喺 CPTDB 嘅資料

## 註

## 參考資料
偶遇

**偶遇**係指喺兩個相互認識既人，喺未經安排、無事先約定既情況下，喺某個地點相遇見。

偶遇既出處可能係唐朝白居易既《閏九月九日獨飲》「黃花叢畔綠尊前，猶有些些舊管弦。偶遇閏秋重九日，東籬獨酌一陶。自從九月持齋戒，不醉重陽十五年」，不過呢首詩白居易偶遇既係閏九月九日重陽節，而唔係一個人。

香港電影

《偶遇》亦都係香港電影《少女日記》既主題曲。呢首林志美唱、李雅桑作曲、鄭國江作詞既歌收錄咗喺1984年新力唱片公司既《偶遇》音樂專輯裏面。呢首歌當年好出名，曾經攞過好多獎，例如1984年既十大勁歌金曲。
Late

**Late**，拉丁字母串字，指：

* Late氏
* 遲
* 晏
* 晚
** 時期後段。如Late Cretaceous，晚白堊紀。
邂逅

**邂逅**係指偶然相遇，邂逅出自《詩經·國風·鄭風》既《野有蔓草》「野有蔓草，零露殲兮；有美一人，清揚婉兮；邂逅相遇，適我願兮。野有蔓草，零露瀼瀼。有美一人，婉如清。邂逅相遇，與子偕臧」嗰句「邂逅相遇，適我願兮」同埋「邂逅相遇，與子偕臧」，意思係不期而遇真巧合，真係合我既心願，同埋不期而遇真巧合，同妳幽會兩心歡。

邂逅既意思有啲似偶遇，邂逅同偶遇唔同既地方係邂逅通常都有後續發展，而偶遇未必有。

邂逅是指兩個人，偶然既一次相遇，原意可以係舊友相逢，或者已經識識哋既人喺偶然既情況下相遇，依家可以係兩個陌生人既第一次見面。尤其係喺香港同埋受香港影響既粵語社群（例如東南亞同埋歐美），因為受到廣告（例如陽光檸檬茶廣告歌「如陽光伴我…」裏面既鄭伊健邂逅學生妹）、歌曲、電影、電視等既影響，「邂逅」好多時都係用喺兩個陌生人的偶遇。
遲 (搞清楚)

**遲**，唐字，指：

*遲，過咗預期時間而未出現
*慢，速度細
*遲氏
*遲到
*遲交
*延遲
*凌遲，酷刑
遲

**遲**，時間一段，過咗某個時間而唔出現。預定時間之後，預計時間之後，通常時間之後。有時一日後段表示，如下畫個**[[晏]]**，如黃昏個**[[晚]]**。有時會用速度個**慢**來講。事實上，遲字本意慢慢行，說文「徐行也」。

遲相反即早過預期，叫早，叫速，叫快。

大多數情況下，遲唔受歡迎，因為要人等，有時亦唔禮貌，有時唔啱規舉。若果涉及公家，甚至會罰，至常有遲交、遲到咁。

身體現象遲過預計，或遲遲唔出現，亦會令人擔心，如發育遲，如月經遲，如遲泄咁。

有時遲咗，要做交而無辦法交，要多啲時間，叫延遲。
## 攷
姿訊咭

**姿訊咭**（Everyday Card）係香港和記電訊喺1996年7月推出嘅一張會員優惠咭，為客戶提供大型零售商號各類折扣優惠，當時宣傳口號係『日日無限精彩』。

部分比較有名嘅參與商戶包括加州紅，G2000，海逸酒店等。

## 參考來源
國風

《**國風**》或者叫做十五國風，係《詩經》既三大部分（風、雅、頌）之一，係周初到春秋之間十五個諸侯國既民間詩歌，係有記錄以來最早既民歌。《國風》既民歌用寫實既形式，用現實主義既方法，用詩歌既方式去反映當時十五個國家既人民真實生活情況。《國風》總共有160篇，包括《周南》11首、《召南》14首、《邶風》19首、《鄘風》10首、《衞風》10首、《王風》10首、《鄭風》21首、《齊風》11首、《魏風》7首、《唐風》12首、《秦風》10首、《陳風》10首、《檜風》4首、《曹風》4首、《豳風》7首。

## 參考
製作中

《**製作中**》（）係香港MakerVille製作嘅網上節目，輯錄MakerVille新節目嘅製作花絮，2023年7月開始唔定期喺ViuTV官方網站同流動應用程式發佈，長2到7分鐘，絕大部份集數都未有安排喺香港電視娛樂ViuTV電視頻道播出，只有少數例外。網上發佈版本同大部份電視播出版本都唔設字幕（電視播出版本第23-27集由於喺黃金時段播出，所以有字幕）。

自2023年11月首播嘅《社內相親》開始，MakerVille未有為旗下大部份劇集拍攝正式嘅製作特輯，而係抽取其中兩集相關嘅《製作中》集數，喺劇集首播前嘅禮拜六、日晚放上ViuTV播。而呢個安排出現嘅同時，《製作中》介紹非戲劇節目嘅比例亦逐漸減少。

## 每集一覽
### 2023年

### 2024年

### 2025年

### 2026年

## 睇埋
*《突然探班》（2023年8月到11月喺ViuTV播嘅類似性質節目）

## 註

## 出面網頁
*ViuTV：製作中
吸收光譜

**吸收光譜**，光譜上現象，電磁輻射光譜上呈現黑綫，皆因某啲頻率畀物質所吸收，即吸光。相反，物質發射頻率，就有發射光譜。

原子分子，會吸收特定電磁波頻率，亦電磁波波長。由吸數光譜，可以推斷返有乜物質。至常見用於恆星同行星光譜，極遠都有辦法知道星體成份。其他好似氣體、液體，可以照射佢得出光譜，睇吸收光譜知道成份，化學分析方法。呢個方法叫吸收光譜法，而呢門學問叫吸收光譜學。

憑吸收光譜亦發天文現象，亦成為研究宇宙模型契機。恆星成份有一定相似，然而睇吸收光譜，整體黑綫偏移，就發現紅移或藍移。普遍紅移現象，就即大部分星體互相遠離，呈現宇宙膨脹景象。吸收光譜紅移越勁，亦代表天體越遠越早。

## 攷
族裔民族主義

**族裔民族主義**係民族主義嘅其中一種，而呢個主義嘅國民係以族裔為基礎。因爲咁，所以喺政治議題上，比較偏向有族裔中心主義或者族裔政治嘅存在。

族裔民族主義嘅中心觀念就係，一個國家係由共同嘅文化遺產造成，所以國家嘅人民應該有共同嘅語言、信仰、同埋種族祖先。唔係屬於主要國家種族嘅人民，喺呢個制度下通常會成爲次等公民。

因爲呢種主義以族裔為建國嘅基礎，所以唔少支持者都覺得，主要族裔嘅流散人口應該係屬於國家嘅一部分，造成泛民族主義。呢個主義歷史上發生過嘅例子，包括日耳曼民族同埋斯拉夫族。

喺唔少學界文學入面，族裔民族主義通常同公民民族主義相對，不過亦都有人唔認同呢個講法。

## 睇埋
* 白人民族主義
* 白人優越主義
* 族裔政治
* 排外
* 錫安主義

## 攷

## 來源

*
*
*
*
* 
*
*
*
* 
*
*
* 
* 
* 
*
*
*
*

## 睇多啲

*
*
*
*
*
*
*
*
*
*

## 出面網頁
*The Rise of Ethnonationalism and the Future of Liberal Democracy. Council on Foreign Relations. May 24, 2017
潮劇

**潮劇**（又叫做**潮州戲**）係潮州地區（潮州、揭陽、汕頭等地）嘅地方戲，係潮州文化嘅精華，**潮曲**係潮劇嘅劇目裏面嘅唱段，情況就好似粵曲係粵劇（又叫做廣東大戲）嘅劇目裏面嘅唱段一樣。潮劇係廣東三大戲曲即係粵劇、潮劇、漢劇（客家劇，又叫外江戲）之一。

潮劇係喺元明南戲演變出嚟嘅，當時叫做潮腔、潮調、泉潮雅調，係明代南戲嘅五大聲腔之一。潮劇分為生、旦、淨、丑四大行當，每個行當仲有唔同嘅類型，用嚟塑造唔同嘅角色。同粵劇唔同，潮劇嘅丑生（又叫做「花生」）係潮劇裏面最受觀眾歡迎嘅角色，原因係丑生表現咗一般平民嘅特點，而丑生通過自嘲、貪玩、搞笑等嘅方式，用滑稽嘅動作同埋幽默嘅說話，將一般平民嘅特點誇張咗，令觀眾投入角色裏面。潮劇嘅丑生可以係任何角色，上至皇帝、大臣，下至市井小民，甚至書生，而且角色可以係悲中有喜，亦可以係喜中有悲，由悲喜嘅交錯，逗觀眾笑。

潮劇喺明朝開始形成後，流行喺廣東潮汕同埋閩南地區，亦跟住潮州人嘅遷徙，傳播到港澳、台灣、泰國、新加坡、馬來西亞、印尼、柬埔寨、越南等嘅東南亞同埋歐美地區，是中國對外最有影響嘅地方戲劇之一。

## 引述
大鬧廣昌隆

《**大鬧廣昌隆**》原名《**陰魂雪恨**》，係一個用南音說唱嘅曲目，個故仔講嘅係一個發生喺清朝嘅虛構故事。話說廣州省城妓女廖小喬俾嫖客趙懷安呃咗成副皮肉生涯得嚟嘅身家，仲拋棄埋佢。廖小喬唔甘心，又無辦法，結果懸樑自盡，化成厲鬼報仇嘅故事。

《大鬧廣昌隆》分成「遇鬼」、「訴情」、「廟前」、「十殿」同埋「報仇」五章。有啲版本分成分成「投宿」、「遇鬼」、「訴冤」、「引鬼」、「索命」同埋「還陽」六章。

## 參考
限度

**限度**，量一種，程度一種，去到越過唔到。可以點，可以線，可以時限上一刻，可以程度上個量。例如，視力限度，就去到人睇到咁遠。聽力限度，人聽到幾高音咁。

限度通常有範圍，數值有最高，亦有最低。

## 名
隻字出自漢書平準書，「宗室有土公卿大夫以下、爭于奢侈、室廬輿服僭于上、無限度」。

麥都思英華字典，首將limit譒為限度。

## 攷
Limit

**Limit**，拉丁字母串字，指：

*界
* 限度，唔能超過範圍
* 時速限制，speed limit
* 時間限制，time limit
* Limit 界限，末延景子漫畫
## 數學

* 極限 (數學)，limit
* 函數極限，limit of a function，當函數自變量趨向某個數時函數值趨向嘅值。
* 數列極限，limit of a sequence，當趨向無窮時數列第項趨向嘅值。
* 上極限同埋下極限

## 睇埋

* 極限
花艇

**花艇**係指廣州珠江荔枝灣（荔灣）既水上妓寨，通常由艇嫂（花艇鴇母）經營，係商人、文人、士大夫、官員既享樂既船艇。一般花艇既船艙都比較寬敞，有舞台，係清朝到民初珠江荔灣既特色。

花艇亦衍生咗唔少飲食、娛樂行業，例如荔灣艇仔粥同埋地水南音。

其實花艇唔係珠江荔灣獨有，秦淮花舫、韓江六蓬船、濠江花艇等都係類似既水上妓寨。

## 引述
襟花

**襟花**，衣飾一種，花掛襟前，主要用喺西式禮服，西裝褸襟領。一般穿花穿花冧，十六世紀認為香氣用以驅邪驅病，如今視為典雅。今下衹有少數正式場合先用，好似婚禮咁。然而十八十九世紀用得廣泛得多。一般男戴襟花，女戴手花。今陣亦用女戴襟花。

襟花法文**boutonnière**，英文**buttonhole**，就指花穿喺襟上鈕門。不過今日西裝褸，亦未必有鈕門，有時要用針，不過咁會整傷布裡。

## 攷
露點 (氣象)

**露點**，氣象溫度，空氣水汽飽和，喺物體表面結露時溫度，又叫**露凝點**。嗰陣水成濕氣，浮喺空中叫霧。若特要強調溫度，亦叫**露點溫度**。

由於空氣可以容納幾多水汽，同溫度息息關。一但氣溫降低，容納量就會少咗，過咗限度，有啲水汽就會凝結，成露成霧。

空氣愈濕，露點愈高。露點同氣壓都有關係。氣壓愈高，露點愈高。

若然露點喺冰點以下情況，就叫霜點。露化成霜，霧水化成冰。

## 名
英文叫**dew point**，又或**dew point temperature**。

## 攷
外江戲

**外江戲**係一個概念，唔係一個**劇種**，有外地既意思。就好似，中國南方，尤其係粵閩等地，稱呼外省人做外江佬。

* 喺廣東同埋講粵語既地方，外江戲係指潮汕同埋梅州附近既客家劇，不過喺1933年，呢種劇俾當局叫做廣東漢劇，不過民間有時仲叫呢種劇做外江戲。
* 喺中國北方，外江戲係指海派京劇（上海同埋周邊發展出嚟既南派京劇）。
* 喺台灣，外江戲係指京劇。
漢劇

**漢劇**，又叫做廣東漢劇、閩西漢劇、外江戲、客家戲，係一種傳統既客家大戲，被譽為「南國牡丹」，係廣東三大劇種（粵劇、潮劇、漢劇）既一種。呢種劇主要流行喺粵閩等地方同埋多客家人既地方。漢劇以皮黄（西皮、二黄兩種戲曲唱腔既叫法）唱腔演繹咗中原地區既古調，發音同北方話近似。
李秋霞

**李秋霞**係馬來西亞唐人歌手，來自彭亨州文冬，80年代喺馬來西亞各地登台，以演繹鹹濕歌兼一邊唱歌一邊除衫而聞名，更因演出時大膽露陰毛而獲封「大馬毛后」。當年嘅李秋霞喺台上又除衫又露點，台下收小費時都唔介意男客直接將錢塞入佢胸口度。

不過，因為李秋霞唱嘅歌詞好露骨，當年警察好留意佢嘅動向。只要有佢唱歌嘅地方，警察一定派人駐守。一旦佢一「露毛」，警察就即刻上前捉人。佢都曾經畀警察拉過唔少過十次，佢係喺90年代尾淡出大馬嘅秀場。

## 音樂作品
佢曾經出過五隻碟，經典之作係一首客家山歌，曲名取之為《床上吊枝筆》。佢前後曾經出過5隻專輯，原本係正經嘅流行歌曲，但歌詞經佢一改，都成為極盡色情嘅黃腔歌。

其他比較有名歌曲有：

* 《肥婆隻雞用哂毛》

## 參考

類:馬來西亞女歌手
類:馬來西亞唐人
海派京劇

**海派京劇**係指上海同埋上海周邊地方發展出嚟，適應咗大上海既藝術風格既京劇。

喺乾隆期間，清朝有兩個戲劇活動既中心，一個係北京，一個係揚州（包括蘇州、上海同埋鄰近地區）。京劇喺北京形成以後，就開始向其他地方傳播。清朝後期，上海同埋上海周邊地方既藝人慢慢開始演出京劇，佢哋用咗佢哋原有既演繹技巧同埋方法，將呢啲技巧同埋方法移植到京劇表演藝術度，發展出一個新既流派，呢個流派就係海派京劇，亦都叫做「**外江派**」或者「**南派**」。

同北京既政治主導唔同，上海係經濟主導，清朝既中後期亦慢慢受外國影響，令到上海既觀眾，無論喺審美、對美感既認知、藝術追求都好唔同，亦都更傾向於接受新嘢，追求藝術既獨特性。
羅暉翔

**羅暉翔**（Vicky Law Fai Cheung，），香港新聞從業員，係前無綫新聞同有線新聞主播。
英王欽定本

**英王欽定本**（，簡寫 **KJV**），簡稱**欽定本**（，簡寫 **AV**），書面語又譯**英王詹姆斯譯本**或者**英王詹姆斯欽定譯本**，係基督教聖經嘅一個早期新教英文譯本；1604年由英王占士一世欽定翻譯，1611年出版，之後出過幾次修訂版，直到1769年為止；到咗2010年代都仲係最多人用嘅英文譯本之一。

因為17世紀嘅英文同21世紀嘅英文其實相差好遠下，而用嘅英王欽定本其實並唔係1611年原版，而係1769年版，佢同原版最明顯嘅分別係啲字唔同串法，但係用字同文法其實亦都有改過。

除咗令平民可以用自己嘅語言睇聖經之外，佢亦視為係文學鉅著；喺19世紀，雨果就曾經評佢係當時對英國文學最有影響力嘅兩樣嘢之一。

佢最初係由47個學者分6組翻譯，譯完再交畀其他翻譯校對，咁做被認為係同儕互評嘅雛型。

喺2015年，全世界估計大約仲有 200 本17世紀印嘅1611年原版聖經。

## 參考資料

## 註

## 書目

*
流體動力學

**流體動力學**，流體力學一門，動力學一門，專研流體點流。流體指液體同氣體。物理研究佢，物理化學研究佢，工程學都研究佢。佢分氣動力學，同水動力學。前者講空氣同其他氣體，後者講水同其他液體。呢門嘢用途廣泛，計下飛機力同距，石油管內流量，天氣預測，理解太空星雲，核武器核分裂方式。

典型問題，要睇流體持性，好似速度、壓力、密度、溫度咁，以時空函數計算。

呢門學問有佢基本假設，要守守恆定律，尤其質量守恆、動量守恆、能量守恆。經典力學加上量子力學同廣義相對論修正。

二十世紀之前，水動力學同流體動力學同義，因而有啲名字亦用於氣體。

## 參考資料
TA

**TA**，**Ta**，拉丁字母串字，指：

* 多謝，唔該，英文Thank you幼兒話。
* 助教，英文teaching assistant
* 技術助理，英文technical assistant
* た與タ，日文假名
* 高安動脈炎，英文*Takayasu arteritis*
新聞女王

《**新聞女王**》（英文：The Queen of NEWS），係香港電視廣播有限公司同優酷信息技術（北京）有限公司聯合製作嘅時裝都市商戰新聞部實況劇。由佘詩曼、馬國明、李施嬅、高海寧、王敏奕、何依婷、鄧智堅、譚俊彥、龔慈恩、吳業坤、車婉婉、何廣沛同林正峰等主演，陳山聰同高鈞賢亦有份演出。監製係鍾澍佳同關文深。

呢部劇係2023年11月20號首播，係TVB 2023年四部台慶劇之一。優酷係11月17號晚上6點正式上線播出。

## 爭議
劇集一啲細節有啲前新聞主播（例如：麥詩敏、姚雋彥等）係社交平台提出質疑，話呢啲係唔現實嘅情節，喺現實生活中唔會發生。佢哋揭示咗主播嘅真實工作情況同劇集唔同。劇中嘅啲情節同樣都係受到網民嘅批評，話有唔少情節唔合理，例如現實世界唔可能出現主播臨場威脅上司、緊急嘅直播根本冇時間化妝（但佘詩曼可以慢慢戴耳環）、亦唔可能棚內專人補妝戴耳機等。

部分演員表現亦被批評，其中有部分網民批評馬國明、何依婷等撐唔起角色，形容馬國明「成個傻仔咁」，何依婷表情誇張。

## 獎
### [[萬千星輝頒獎典禮]]2023
皆因提名好多，淨係列出入圍最後十強嘅單位。

### [[觀眾在民間電視大獎2023]]
皆因提名好多，淨係列出入圍最後五強嘅單位。

## 參考


## 前後節目
金唱片

**金唱片**或**金唱片獎項**係根據一張唱片（音樂專輯或者係單曲等等）嘅銷量所頒發嘅一個獎，呢個獎通常可以細分做銀唱片、金唱片、白金唱片（白金唱片嘅兩倍係雙白金唱片，三倍係三白金唱片，如此類推）同鑽石唱片。

## 香港嘅金唱片／白金唱片
喺香港，金唱片嘅獎係香港IFPI頒授，當中包括金唱片、白金唱片同埋白金唱片。國際唱片業協會（香港會）響1977年起開始頒發呢個獎，不過隨住時代轉變，聽眾收聽歌曲嘅習慣經已轉至互聯網，到咗2006年同2008年兩度降低銷量要求。

香港金唱片獎項嘅銷量要求：

## 參考

## 出面網頁
*國際唱片業協會（香港會） 金唱片獎項
TH

**Th**，**TH**，拉丁字母串字，指：

* ð，eth，古英文、冰島文、法羅文
* tʰ，送氣音
* θ，牙擦音
* þ

* 泰文代號
* .th，泰國網域
* 禮拜四，英文Th，Thursday
多倫多華語電台

**多倫多華語電台**（AM1430/FM88.9），係加拿大中文電台嘅多倫多分台，廣播範圍覆蓋成個金馬蹄地區。

加拿大中文電台（）係加拿大新時代傳媒集團旗下嘅電台，主要用粵語同埋國語廣播。加拿大中文電台在喺多倫多、溫哥華同埋卡加利都有分台。

## 攷
澶淵之盟

**澶淵之盟**係北宋同埋遼國（契丹），經過咗25年既戰爭之後，喺1005年（宋真宗景德二年、遼聖宗統和二十三年），雙方喺澶淵（依家既河南省濮陽市）簽既和平盟約。

## 經過

公元1003年（宋真宗咸平六年），遼蕭太后同埋遼聖宗耶律隆緒用收復瓦橋關（依家既河北雄縣舊南關）做借口，親率大軍南下打宋朝，宋朝大敗，遼軍深入宋境。四月既時候，遼朝既將領蕭撻凜攻破咗遂城（依家既河北徐水縣西遂城），生擒咗宋朝既將領王先知，攻陷咗定州（依家既河北定州市），俘虜咗宋朝雲州既觀察使王繼忠。由於遼軍已經去到黃河沿岸既澶州（依家既河南濮陽），威脅到首都汴京，所以宋朝可以話係朝野震動。宋真宗同埋好多大臣都想南逃避難，王欽若主張遷都去昇州（依家既江蘇省南京市），陳堯叟主張遷都去益州（今四川省成都市）。喺同平章事（宰相）寇準、畢士兩個人大力勸阻，同埋堅持之下，宋真宗去澶州（依家既河南濮陽）督戰，宋真宗無辦法之下同意咗。

遼軍到咗定州，兩軍相峙，蕭太后怕遼軍會腹背受敵，提出和解，初時宋真宗唔制。到咗十一月，遼軍喺朔州俾宋軍打敗，遼軍撤退。遼軍將主力集中喺瀛州（依家既河北省河間市）城下，日夜唔停咁攻城，宋軍守將李延渥死守城池，雙方激戰咗十幾日都維持係僵持狀態。遼軍攻打冀州（依家既河北省衡水市）、貝州（依家既河北省清河縣）同埋德清（依家既河南清奉），三面包圍澶州（依家既河南省濮陽市），宋將李繼隆死守澶州城門。

遼朝既南京統軍使蕭撻凜以為自己好勁，率領幾十個輕騎兵係澶州城下面巡視。宋軍既大將張瓌（有啲講法係周文質）用伏弩射死咗蕭撻凜，佢頭部中箭墜馬，遼軍士氣大挫，蕭太后知道蕭撻凜死咗之後好傷心，仲「輟朝五日」。《遼史》咁寫：

「將與宋戰，（蕭）撻凜中弩，我兵（遼兵）失倚，和議始定。或者天厭其亂，使南北之民休息者耶！」此時宋真宗一行抵澶州。寇準力促宋真宗登上澶州北城門樓以示督戰，「諸軍皆呼萬歲，聲聞數十里，氣勢百倍」。帝還行宮，得知寇準竟然與知制誥楊億在北城城樓上喝酒下棋，泰然自若，十分鎮定。帝喜曰：「準如是，吾復何憂！」

### 盟約內容
雙方係公元1005年1月（於十二月初）達成停戰協議，曹利用代表宋朝同蕭太后談判，達成協定：

# 歲幣：宋朝每年送俾遼國十萬兩銀、絹二十萬匹。
# 稱兄道弟：宋遼兩國結成兄弟之邦，遼聖宗叫宋真宗做大哥，宋真宗叫遼聖宗做細佬，遼聖宗叫李太后做伯母，宋真宗叫蕭太后做叔母。
# 邊界：宋遼以白溝河做國界（即係話遼放棄咗瀛、莫兩個州），雙方撤兵，兩國沿河既城池，一切如常，邊境唔可以再起新既城同埋開挖河道。
# 做生意：雙方喺邊境設置榷場，互相做貿易生意。

## 參考
牽羊禮

**牽羊禮**，又叫「**肉袒牽羊**」，响古代中國史上，一直係戰敗國向戰勝國表示投降求和嘅象徵同埋儀式，喺儀式入便，俘虜畀人剝晒衫，赤裸上身，披戴羊皮，頸上綁繩，成隻羊咁，遊街示眾。

## 史
### 西周
根據《史記》記載，前1046年，周武王伐紂，微子啟投降姬周，結果佢揸住祭器，造訪周武王軍門，肉袒面縛，左手牽羊，右手把茅，膝行而前，重同姬發講咗離棄商紂王嘅情況，之後武王釋放咗微子。

### 北宋
1127年，靖康之禍，金兵贏咗宋軍，有14000人俾金兵俘虜咗，包括兩個北宋皇帝：昏德公同埋佢個仔重昏侯都俾金兵俘虜咗。佢哋俾金兵分成七批，押去北方燕山。第一批係趙宋皇室同埋佢哋嘅親戚、男丁、女眷總共大約6000人。而呢批俾金兵押去燕山嘅趙宋皇族，途中死咗一大半。到埗之後，大部分女眷俾金人送去軍營做軍妓，另外300個靚啲嘅年輕皇親貴族女仔，就去咗浣衣院做官妓，而欽宗仁懷皇后朱氏，當年得26歲，又生得好靚，受唔到「牽羊禮」屈辱，自殺死咗。

## 參考資料
露點計

**露點計**，測量儀器一種，測水分，又或測濕度同溫度以計出露點。亦可謂濕度計一種。

計有幾種，各有用處。

冷鏡露點計，夠晒精準，溫度至闊。佢如同露原理一樣，凍空氣到有露。佢用光射落鏡睇反射率，鏡面一有露反射率就變低，得出露點。然而佢怕污糟，鏡面有塵有油等等都唔得。貴又要時常清理。要好精準先要用。

氧化金屬露點計，即電容氧化金屬感應器，啱好凍好凍，算準。構造款式多，原理都一樣。佢有三層，下層電極，中層測濕氧化金屬，上層透氣電極。中層會吸收水汽，而電容量跟住變，就可以計算出露點。呢層怕好濕凝水，易壞。要間中返廠較正。

聚合體露點計，即電容聚合體感塵器，個溫度夠闊算準。原理同氣化金屬似，明顯中層換成聚合體，而底層之下加至底層電阻感應器。咁耐用啲，亦無咁怕污糟同水凝。

另外重有，氯化鋰露點計，含氯化鋰。

## 攷
想像共同體

**想像共同體** ()，或者叫**想像嘅共同體**，係美國學者本尼迪克特·安德森 () 為咗分析民族主義而創造嘅概念。想像嘅共同體比起現實嘅共同體唔一樣，因爲現實嘅共同體係建立喺成員之間每日面對面嘅互動。安德森相信民族係社會建構嘅共同體，而想像嘅共同體，就係知道自己係呢個團體嘅一部分嘅人，所想像出嚟嘅結構。

安德森嘅出名作品《想像的共同體》，深入咁說明咗呢個概念。呢本書首先喺1983年出版，跟住之後喺1991年同2006年分別再版。

## 起源
根據安德森嘅講法，想像共同體嘅創造唔能夠冇咗「」。因為資本主義嘅企業家為咗最大限度咁增加銷售量，會用當地嘅地方語言嚟出版佢哋嘅書同各樣媒體。喺歐洲歷史之中，呢個過程取代咗以前以拉丁文為基礎嘅書面語，俾普羅大眾都能夠理解當中嘅内容。

結果，用當地語言嘅讀者，會通過共同嘅書寫，能夠同原本因為用唔同方言而唔能交流嘅人嚟溝通，所以浮現出共同嘅論述。安德森論證歐洲第一波嘅民族國家，就係由佢哋印刷自己嘅民族語言期間而形成。

## 民族主義
根據安德森嘅理論，民族主義出現嘅主要原因係大量白話讀寫嘅出現，令到用某啲書面語（例如拉丁文）嘅特權同重要性下跌。白話讀寫嘅運動，幫助咗廢除神權同埋世襲君主統治嘅觀念；印刷出版資本主義嘅出現（「資本主義嘅聚斂，同埋印刷技術、曆法、時計、同語言標準化，都喺出版嘅書同埋日報入面體現到」）—工業革命嘅開始，都對所有現象嘅發生有影響。

當安德森嘗試為民族主義嚟定義嘅時候，佢提出咗三個悖論：
# 對民族嘅觀點：
## 歷史學家眼中，係客觀同埋現代
## 民族主義支持者眼中，係主觀同埋古代
# 民族嘅特徵：
## 喺社會文化上，形式好普遍
## 喺具體表現上，係獨一無二嘅
# 民族主義：
## 喺理論層面，非常缺乏同埋唔融貫
## 喺實際層面，非常有力量

安德森講到無名戰士墓嚟作為民族主義嘅例子。無論呢個墓係空嘅，抑或係有未知嘅殘骸，個別嘅民族都會支持呢類型嘅紀念館，並且聲稱呢個戰士係屬於佢哋嘅。無論呢個無名士兵嘅實際來源係點嚟，呢個民族已經將佢哋嘅想像共同體，寄託咗喺呢位無名士兵上面。

## 民族作為想像共同體
安德森定義民族為一個想像共同體。根據佢所指出嘅概念，民族「係想像嘅，因為即使一個民族最細嘅成員，佢哋從來都唔會聽過好多佢哋大部分嘅同胞嘅名，更加唔會見過面或者識佢哋。不過，佢哋兩個人嘅心目中，都依然會有佢哋係互相連結嘅呢個概念」。

共同體嘅成員可能永遠唔會面對面咁認識每一個成員，不過佢哋仍然能夠有類似嘅利益，亦都會意識到，佢哋都係屬於同一個民族嘅一份子。民族成員喺佢哋心目中，有一個好親密嘅心理意象，例如：當你嘅「想像共同體」參與類似奧運之類嘅大型事件嘅時候，你會同你其他嘅民族成員，分享作為同一個民族嘅感覺。
仲有，民族係一個共同體，因為「即使喺每個民族內部，有可能存在一啲普遍嘅唔平等同埋剝削，但係民族總係被想像為一個又深刻又平等嘅同志情誼。最終，喺過去兩個世紀之中，正正係呢種友愛關係，令到數以百萬計嘅人甘願成為民族，去屠殺其他人或者甘心咁去送死」。

## 內容同影響
安德森之所以提出佢嘅理論，係因為佢感覺無論係馬克思主義定係自由主義，呢啲理論都冇辦法充分咁解釋到民族主義。

安德森、Ernest Gellner、同埋 Eric Hobsbawm 都屬於「歷史主義」或者「現代主義」嘅民族主義學派，佢哋假定民族同民族主義係一個現代性嘅產物，而且係為咗某啲經濟同政治嘅目的，先至被創造出嚟。呢個學派同原生論嘅支持者對立，因為原生論係相信，民族係自從人類歷史嘅早期就已經存喺。想像共同體可以被睇成為一種社會建構論，同 Edward Said 嘅“想像地域”() 概念相提並論。

安德森同 Gellner 或者 Hobsbawm 唔同，因為佢對民族主義嘅觀念並冇敵意。佢唔認為民族主義喺全球化嘅世界入面，係陳舊嘅事物，反為覺得民族主義之中嘅烏托邦元素係有價值嘅。

根據 Harald Bauder，想像共同體嘅概念喺今時今日嘅語境，仍然同民族國家嘅框架，有高度嘅關係。佢亦都明確咁表達同國內或者國外政策有關嘅認同，例如對於移民或者遷移政策嘅認同。根據 Euan Hague：「安德森提議民族作為想像共同體嘅概念，已經變成（喺佢書中所呈現嘅）回顧地域思想嘅標準。」。

即使「想像共同體」呢個術語喺被創造嘅時候，係特別用嚟講關於民族主義，但係佢哋依家已經被廣泛咁使用，幾乎同「利益共同體」嘅概念通用。例如，「想像共同體」亦都可以用嚟講唔同基於性傾向嘅共同體，又或者關於環保議題嘅覺醒。

## 攷

## 出面網頁
*本土香港──誰想像嘅共同體？ - 陳婉容
語感

**語感**（；參見，大致係**語言感覺**噉解）係語言學上嘅概念，指緊以某隻語言或方言為母語嘅人，對以下呢條問題嘅直覺判斷：「面前嘅詞同句，係咪合乎我母語嘅語法同埋其他規則？」舉例說明，是但搵一個以廿一世紀初粵語做母語嘅人，即使佢未受過語言學相關訓練，唔識得同人解釋粵語語法，佢望住以下呢啲出自閩南話嘅詞句，依然能夠本能上 feel 到呢啲詞句唔似粵語：
:「我無曉你講咩。」
:「你欲去佗位？」
:「有影無？」
語感嘅形成，源自人學習母語嘅過程中開始建立，當中原生嘅社會環境、教育經歷以及相關語言經驗，都扮演咗關鍵角色。不過即使過咗語言初習階段，語感仍然可以喺及後嘅生活之中透過密集語言經驗（包括日常溝通、媒體接觸等）培養同調整。

## 心理思考

所謂內隱知識，係講緊人明明識做某樣嘢，但就未必講得出自己究竟「知啲乜」。語言就係一個典型例子：細路學識咗母語時，可以好自然噉講出一啲語法正確嘅句子，但如果你問佢點解噉講係啱，佢哋好可能完全解釋唔到。即係話，佢**識用**語言，但**唔識講**點解佢識用。呢啲知識唔係靠背書或者規則學返嚟，而係透過大量實際接觸、模仿同互動慢慢噉累積返嚟。事實表明，未經語言學相關訓練嘅人，往往唔能夠正確噉向人講解自己母語嘅語法或者其他規則，但係佢哋自己使用母語嗰陣就能夠近乎完全正確噉用，即係話佢哋對母語有豐富嘅內隱知識。

喺社會化嘅過程中，細路唔單止係聽人講同跟人學，佢仲會自己喺腦入便消化、建構屬於自己嘅理解。呢啲事物包括生活事件、日常互動、語言交流... 等等。換句話說，語言學習唔淨只係學咗文法規則，而係成個人喺社會環境入面對語言、世界同自己之間關係嘅整體建構—好多時都係內隱發生，不經意之中慢慢掌握。

## 睇埋
*心理語言學
*社會語言學
*語言相對論
*接受度判斷
*心靈詞庫

## 文獻
歐文文獻：

* Helmut Gipper: „Sprachgefühl", „Introspektion" und „Intuition". Zur Rehabilitierung umstrittener Begriffe in der Sprachwissenschaft. In: Wirkendes Wort. 26, Heft 4, 1976, S. 240-245.
* Wilhelm Köller: *Philosophie der Grammatik*. Vom Sinn grammatischen Wissens, J. B. Metzlersche Verlagsbuchhandlung, Stuttgart 1988.


## 註釋

## 引述
達德拉-納加爾哈維利-達曼-第烏

**達德拉-納加爾哈維利-達曼-第烏**（）係印度西面嘅聯邦屬地，過去係葡屬印度一部份，2020年由兩塊聯邦屬地達德拉-納加爾哈維利同達曼-第烏合併成。
查謨-喀什米爾

**查謨-喀什米爾**（）係印度北面嘅聯邦屬地，2019年成立，由查謨同喀什米爾組成，取代查謨-喀什米爾邦。
舞台道具

**舞台道具**，**道具（**）係表演藝術用語，泛指一啲演員表演嗰陣會喺舞台上面用嘅物件。講實際啲，就係舞台或者片場入面啲可以拎得郁、帶得走嘅嘢，唔計演員、佈景、戲服同電器設備。通常都係演員演出時會攞上手、會用到嘅物件，例如書、杯、武器、架生等等。道具嘅作用係令場面睇落真實啲，幫觀眾明白劇情，或者透過啲細節交代角色同環境背景。

## 攷
示拿嘅詠唱

《**示拿嘅詠唱**》（）係一隻 2023 年出嘅解謎電子遊戲，隻遊戲係要玩家對幾種唔同嘅虛構語言文字做翻譯，藉此嚟解謎。

## 情節

## 睇埋
*翻譯
*人工語言
舞台道具師

**舞台道具師**係表演藝術上嘅一種職位，顧名思義專職負責處理舞台道具相關嘅事宜。
中英劇團

**中英劇團**（英文：Chung Ying Theatre Company）係香港歷史最長嘅職業劇團之一，於 1979 年成立。
西遊補

《**西遊補**》係 16 世紀（明朝）出嘅一本神魔小說，係《西遊記》嘅後續。

## 外部連結
*西遊補 - 開放文學
桃花扇

《**桃花扇**》係清初國子監博士兼戲曲作家孔尚任係公元1699年（康熙三十八年）完稿，公元1708年（康熙四十七年）出版既一部傳奇劇本，成套劇總共有四十四齣戲。

《桃花扇》寫既係明末發生喺南京既愛情故事，故事既背景接近真實既歷史，細節上做咗啲藝術加工。故事既主線係秦淮河名妓李香君同士夫夫侯方域既悲歡離合，側面描繪咗南明王朝亡國既歷史，同埋當時南京城既社會情況同生活現實。

## 李香君
李香君原本姓吳，出生喺明末蘇州既官宦之家，老豆係東林黨人，被魏忠賢陷害，家道中落。孤苦無依既李香君，俾秦淮名妓李貞麗收養做義女，改姓李，後嚟李香君喺養母調教之下，成為「秦淮八艷」之一。佢雖然生活喺煙花之地，但係仍然堅持追求真正既愛情。

## 侯方域
侯方域係「明末四公子」之一，當時佢嚟南京城參加科舉考試，因為考唔到，所以無返屋企，悶悶不樂，喺朋友介紹之下，結識咗李香君，兩人一見鍾情，喺訂婚嗰日，侯方域喺扇上面題詩，做信物俾咗李香君。
漫畫劇本

**漫畫劇本**係指漫畫嘅劇本。同一般嘅劇本有異嘅係，漫畫劇本會按「格」嚟將啲對白同描述分段。
前期製作

**前期製作**（；）係指郁手拍一套電影或者電視劇之前計劃吓要點拍，通常包括寫劇本。
劇團

**劇團**（），又稱為**戲班**，係指以表演戲劇為目的而組成嘅團體。劇團工作人員包括演員、導演等。
亞洲超星團

《**亞洲超星團**》（），係香港無綫電視同中國星空衛視合辦嘅選秀比賽節目，由中國大陸、香港、澳門、臺灣、日本、韓國、越南同美國招募咗65位15到26歲嘅男性參賽者做練習生（當中香港嘅參賽者包括黃奕斌、冼靖峰、丁子朗同余宗遙等等），最後選出9位組成期間限定嘅男子團體組合“碌鳩”。

節目由2023年11月25號到2月24號逢禮拜六20:00到21:30喺翡翠台常規播出，總決賽《亞洲超星團成團之夜總決賽》喺2024年3月9號禮拜六20:00到22:30喺翡翠台直播。而每日固定20:00播嘅處境劇《愛·回家之開心速遞》需要讓路逢禮拜六暫停播出。

## 總決賽賽果

## 每集一覽

## 節目調動
*2023年12月9號：由於直播《共建美好社區大匯演》，所以改到22:00到23:15播。
*2023年12月16號：由於直播《歡樂滿東華2023》，所以改到J2台同一時段播播。
*2024年1月27號：由於直播《慈善星輝仁濟夜》，所以改到22:00到23:15播。
*2024年2月10號：由於直播《2024國泰新春國際匯演之夜》，所以停播一次。

## 出面網頁
*亞洲超星團 | TVB 無綫電視
馬利奧派對最佳100小遊戲

**馬利奧派對最佳100小遊戲**（英文：Mario Party: The Top 100），係由任天堂同埋ND Cube合作開發嘅派對遊戲，2017年喺任天堂3DS度推出。

## 參考


## 出面網頁
*
*瑪利奧維基馬利奧派對最佳100小遊戲
*馬利奧派對最佳100小遊戲影片
孖胎悖論

**孖胎悖論**（；）係有關狹義相對論時間膨脹嘅一個悖論。

如果家陣有對孖生兄弟，阿快同阿慢，阿慢留喺地球，而阿快就坐住超級太空船以光速 99.9% 咁快嘅速度飛去南門二（距離地球大約 4.3 光年咁遠嘅一個恆星系統）嗰度再飛返地球；到底阿快返到地球嗰陣，邊個會老啲（過咗嘅時間多啲）呢？原則上，阿慢係停喺地球上唔郁，但係由阿快嘅角度望，佢可以話阿慢同地球先至係以接近光速嘅速度飛離佢嗰一方。

不過要留意，喺呢個情況下，阿快飛離地球再回航，表示佢實係有非零嘅加速度，所以佢唔係一個慣性參考系。
君子

**君子**（）係傳統中華文化入便嘅一個概念，早喺先秦典籍當中已經有出現。喺先秦典籍當中，呢隻字詞通常係指緊「君王之子」，着重強調嗰個人地位崇高。及後，「君子」一詞仲包埋道德上嘅含意，一個人品行要有返咁上下，先可以稱之為「君子」。

## 睇吓
*紳士，呢個西方概念同東方人心目中嘅君子幾相似。
*蓮花同愛蓮說

類:儒家倫理
議論文

**議論文**（）係一種剖析事理，論述事理，發表意見，提出主張嘅文章類型。

## 要素

* 論點：作者所提出嘅見解和主張，係討論嘅中心觀點。
** 中心論點：即係作者喺文章中全力論證嘅總觀點。
** 分論點：有時為咗補充或這支持中心論點，作者會唔同角度提出分論點。
* 論據：用嚟支持論點的證據、理由、材料等。
** 事實論據：即係發生過的事情，例如歷史事實、新聞大事、研究或統計數據等（參見經驗主義）。
** 道理論據：指公認嘅道理，或者名人的言論、寓言故事、科學定理等（參見理性主義）。
* 論證：用論據去支持同埋證明論點的方法或者過程。
* 結論：重申自己嘅主張，呼應中心論點同埋總結全文。

其中，論點、論據、論證最為重要，是議論文嘅三要素。

## 駁論
駁論（英語：refutation）通常作為議論文的分論點之一，係通過先通提出或闡述反對方的觀點，再指出對方觀點嘅唔合理之處，後再加上反駁嘅一種論證手法。駁論可以加強文章的說服力，也能再次重申及鞏固上文所提出的論點，令論述內容更全面。駁論方法可以分三種：

1.直接反駁，即是運用論據或者推理，直接證明敵論點是錯誤嘅方法。

2.反證法，為了證明對方的論點是錯，可以先證明同其相矛盾的另一論點是正確的，這就是所謂嘅反證法。例如：魯迅嘅《中國人失掉自信力了嗎》一文，為在駁斥「中國人失掉自信力了」這一錯誤論點，就提出「我們有並不失掉自信力的中國人在」依個正面論點，然後運用古往今來的事實，證明依一論點嘅正確性，駁倒左反面論點。

3.歸謬法，先假定對方的論點是啱的，然後以它做好前提，推導出一個明顯荒謬的結論，從而證明對方論點係錯。例如：如果按嗰啲政治「精英」們所述的理論呢分析，只會產生這樣一個現實：即凡是走上資本主義私有化道路的國家，全部或至少大部都比社會主義經濟發展得快。但可惜的係，這種現實還不存在，這種材料在現實的世界上還沒有。

## 睇埋
*非虛構故仔
彈尾綱

**彈尾綱**（學名：Collembola，又叫Springtail）係六足亞門之下嘅一個綱，佢哋嘅腹部第四節有一個特別嘅彈跳器官——彈器。
愛蓮說

《**愛蓮說**》（）係北宋理學家周敦寫嘅一篇議論文，顧名思義內容係講作者愛蓮花嘅情懷。依篇文短短哋，唔夠二百隻漢字，响廿一世紀初嘅大中華地區成日畀人攞嚟做教文言文嘅教材。

## 作者

周敦頤（公元 1017 - 1073），字**茂叔**，係《愛蓮說》嘅作者。佢係北宋嘅著名哲學家，畀後世尊為宋明理學之祖，佢有多個弟子後嚟都成為咗出名嘅理學家。

## 粵音文言
《愛蓮說》原文係用文言寫嘅。原文如下，當中少見或者「唔跟常見嗰個音讀」嘅漢字標咗粵拼讀音。
水陸草木之花，可愛者甚；晉陶淵明獨愛菊。自李唐來，世人甚愛牡丹。予獨愛蓮之出淤泥而不染，清漣而不妖；中通外直，不蔓不枝；香遠益清，亭亭凈植，可遠觀而不可褻玩焉。予謂：菊，花之隱逸者也；牡丹，花之富貴者也；蓮，花之君子者也。！菊之愛，陶後有聞；蓮之愛，同予者何人？牡丹之愛，宜乎眾矣！

## 粵文譯版
《愛蓮說》依篇文譯做現代粵語，可以噉理解：
水上陸上咁多種草木嘅花，得人鍾意嘅都幾多。晉朝嘅陶淵明淨係愛菊花。自從李氏唐朝起，世人就喜愛牡丹。我就唯獨鍾意蓮花由污泥生出嚟都唔受玷染，畀清水洗滌都唔顯得妖豔。（佢條梗）中間貫通外形挺直，唔牽牽連連亦唔枝枝節節，香氣傳播得遠又清新，筆直潔淨噉豎立喺水裡邊，（眾人）可以離遠觀賞但唔可以玩弄佢。
我就話：菊花，係花入邊嘅隱士；牡丹，係花入邊嘅富貴人家；蓮花，就係花入邊嘅君子。唉！愛菊花，喺陶淵明之後就好少可聽到；愛蓮花，有邊個同我一樣（有噉嘅情懷）？愛牡丹，當然就係最大眾！

## 睇埋
*蓮花
*暗喻
*花中四君子

## 引述
同平章事

「**同平章事**」係「**同中書門下平章事**」既簡稱，呢個職位最初係喺唐太宗既時候設立。平章呢個詞出自《尚書·堯典》：「九族既睦，平章百姓；百姓昭明，協和萬邦」，東漢名臣蔡邕《上封事陳政要七事》亦都有講：「宜追定八使，糾舉非法，更選忠清，平章賞罰」，所以平章既意思就係治理、管治，係同皇帝商量、處理國事，處理人事同埋賞罰既大臣。唐朝係尚書、中書、門下三省既阿頭做宰相，因為宰相位高權重，亦都唔係常設既職位，所以喺公元682年（唐高宗永淳元年）開始，唐朝皇帝就會任命其他官員，加封「同中書門下平章事」呢個銜頭，簡稱「同平章事」，幫皇帝一齊處理國事。
金馬蹄地區

**金馬蹄地區**（）係加拿大嘅一個地理概念，指南安省嘅安大略湖西岸嘅一個馬蹄鐵形地區，嗰度因為喺19世紀開始發展工業，相對比較有錢，所以叫金馬蹄，原則上係由南面嘅聖嘉芙蓮市計起，跟住湖邊北上，一路兜到去北面嘅奧沙華市為止，但係呢個概念其實有啲模糊，有時會計埋一啲喺側邊嘅城市，例如貴湖市、尼亞加拉市等等。

## 大金馬蹄地區
喺21世紀初，安省政府開始將金馬蹄地區同附近啲其他發展咗嘅地區夾埋一齊睇，正式定義咗一個**大金馬蹄地區**（，，簡稱 **GGH**）出嚟，包括哂先前講嗰啲有時計有時唔計嘅城市；擴大咗嘅區域向北伸展到曉倫湖東南岸（Georgian Bay），向南伸展到伊利湖北岸嘅 Haldimond 郡同尼亞加拉郡，核心定義咗係多倫多，形狀仍然係馬蹄鐵形，喺2022年全區人口大約1000萬。

雖然加拿大官方有佢自己嘅定義，但係原則上，｢大｣ 係一種客觀嘅地理概念，只要都市化咗嘅地區黐住原本嘅金馬蹄地區，應該都可以計埋入去；咁計嘅話，有啲人會計埋美國嘅水牛城，甚至紐約州北部（Upstate New York）更多嘅地方。

## 睇埋
*安大略半島

## 參考資料
時空圖

**時空圖**（；）係相對論上成日用嘅圖，有兩條軸，一條表示時間另一條表示空間。

**閔考斯基圖**（）係時空圖當中最常用嗰種。
東京夢華錄

《**東京夢華錄**》係北宋遺老（舊臣）孟元老喺公元1147年寫好，去到公元1187年先至初次出版既書，屬於宋朝筆記類別，全套書總共有十卷。

係一本描寫北宋宣和年間東京汴梁城（現河南省開封市）既社會生活舊事之著作。係孟元老追憶、描述宋徽宗崇甯（公元1102-1106年）、大觀（公元1107-1110年）、政和（公元1111-1118年）、重和（公元1118-1119年）、宣和（公元1119-1125年）呢23年，喺北宋既汴梁（又叫做汴京、東京，即係依家既河南省開封市）既筆記體著作。呢套書描繪咗汴梁上至貴族、下及百姓既生活全景同埋都市風貌，涵蓋咗城市佈局、河道街巷、店鋪攤肆、飲食起居、吃喝玩樂、歲時物貨、典章制度、風俗禮儀等。

## 内容
孟元老喺正式既歷史書裏面無點提到，但係清代既學者常茂徠認為孟元老好可能就係孟揆。《東京夢華錄》記載咗北宋徽宗年間汴梁城既景觀，包括當時既城郭河都市風貌，涵蓋咗城市佈局、河道街巷、各級官員、商店食肆、民風習俗、市集買賣、旅遊景點、生活百貨、過節用品。例如飲食起居方面，提到酒店「必有廳院，廊廡掩映，排列小閣子，吊窗花竹，各垂簾幕，命妓歌笑，各得穩便」，開封城有「夜市」、「早市」同埋「鬼市」。居民消費數量十分龐大。根據《東京夢華錄》卷二講「朱雀門外街巷」係「唯民間所宰豬，須從此入京，每日至晚，每群萬數」。

汴梁係當時北宋既政治、經濟中心，《東京夢華錄》描述咗當時奢侈既社會風氣，例如：「舉目則青樓畫閣，繡戶珠簾。雕車競駐於天街，寶馬爭馳於御路，金翠耀目，羅綺飄香；新聲巧笑於柳陌花衢，按管調弦於茶坊酒肆。八荒爭湊，萬國咸通。集四海之珍奇，皆歸市易；會寰區之異味，悉在庖廚。」

## 目錄
《**東京夢華錄**》，全套書總共有十卷：

* 卷一：東都外城、舊京城、河道、大內、內諸司、外諸司
* 卷二：御街、宣德樓前省府宮宇、朱雀門外街巷、州橋夜市、東角樓街巷、潘樓東街巷、酒樓、飲食果子
* 卷三：馬行街北諸醫鋪、大內西右掖門外街巷、大內前州橋東街巷、相國寺內萬姓交易、寺東門街巷、上清宮、馬行街鋪席、般載雜賣、都市錢陌、雇覓人力、防火、天曉諸人入市、諸色雜賣
* 卷四：軍頭司、皇太子納妃、公主出降、皇后出乘輿、雜賃、修整雜貨及齋僧請道、筵會假賃、會仙酒樓、食店、肉行、餅店、魚行
* 卷五：民俗、京瓦伎藝、娶婦、育子
* 卷六：正月、元旦朝會、立春、元宵、十四日車駕幸五嶽觀、十五日駕詣上清宮、十六日、收燈都人出城探春
* 卷七：清明節、三月一日開金明池瓊林苑、駕幸臨水殿觀爭標錫宴、駕幸瓊林苑、駕幸寶津樓宴殿、駕登寶津樓諸軍呈百戲、駕幸射殿射弓、範苑內縱人關撲遊戲、駕回儀回
* 卷八：四月八日、端午、六月六日崔府君生日二十四日神保觀神生日、是月巷陌雜賣、七夕、中元節、立秋、秋社、中秋、重陽
* 卷九：十月一日、天寧節、宰執親王宗室百官入內上壽、立冬
* 卷十：冬至、大禮預教車象、車駕宿大慶殿、駕行儀衛、駕宿太廟奉神主出室、駕詣青城齋宮、駕詣郊壇行禮、郊畢駕回、下赦、駕還擇日詣諸宮行謝、十二月

## 參考

* 隋唐長安城與北宋東京 (汴梁) 城的比較研究

## 注釋

## 外部連結

* 王德威：〈千年华胥之梦：董启章、孟元老“梦华体”叙事〉。
* 東京夢華錄 - 開放文學
尼亞加拉市 (加拿大)

**尼亞加拉市**（）係加拿大南安省一個城市，屬於大金馬蹄地區一部分，貼住尼亞加拉瀑布。2021年人口 94,415

## 參考資料
2024年歐洲國家盃外圍賽附加賽

**2024年歐洲國家盃外圍賽附加賽**係2024年歐洲國家盃外圍賽嘅其中一部份，喺2024年3月21號同埋3月26號舉行，係決定2024年歐洲國家盃決賽週最後三個席位。

## 賽制
如果比賽喺90分鐘嘅正常比賽時間內打和，就會進行加時賽。如果加時賽後仍然打和，則以互射十二碼決出勝負。

## 路徑A


### 摘要


|}

### 準決賽

----

### 決賽

## 路徑B


### 摘要


|}

### 準決賽

----

### 決賽

## 路徑C


### 摘要


|}

### 準決賽

----

### 決賽

## 註

## 參考
凍傷

**凍傷**係由於長期處於極為寒冷嘅狀態下而引起嘅人體局部或全身嘅傷害。輕則皮膚組織紅腫、局部血液流通不暢，並會產生發癢、刺痛、麻木等感覺，需要治療；重則失溫，皮膚發黑、血管壞死，然後喪失知覺，造成全身永久損傷，可能危及性命，需及早進行治療。
筆記

**筆記**又叫**筆記文**，係一種隨筆記錄既文體，係記錄瑣事既隨筆散記，典型既筆記文係史料筆記、考據筆記同埋筆記小說。 筆記文最早出現係東漢，以去到唐朝同埋宋朝發展得最好。 用「筆記」兩個字做書名既，最早係北宋宋祁既《筆記》，又叫做《**[https://zh.wikisource.org/zh-hant/%E5%AE%8B%E6%99%AF%E6%96%87%E7%AD%86%E8%A8%98 宋景文筆記]**》或者《宋氏筆記》三卷。

宋朝既史學發展得比較好，出名既學者亦比較多，例如歐陽修、司馬光、宋祁、馬端臨等，所以**宋朝筆記**既裏面既史料筆記最為發達。呢啲歷史筆記既主要特點係多數都係用「親歷」、「親見」同埋「親聞」既第一手資料嚟記敘當朝既軼事同埋掌故，內容比較切實。
## 參考
大鎚

**大鎚**係大把嘅鎚仔，鎚頭一般用金屬做，最少重幾公斤，要用雙手攞起，畀人用力打落一個大範圍嘅表面。
東瀛遊

**東瀛遊**（**EGL Tours**，）係香港上市公司，亦係香港其中一間大型旅行社（香港旅行社牌照號碼：350805），1986年成立，2014年上市。

## 史
東瀛遊初頭叫**耀騰旅行社**，早年主要係接待喺日本嘅香港旅行團，之後改名叫東瀛遊，發展多元化旅遊服務。

## 事件
### 被大量假Facebook專頁冒充
2023年，東瀛遊被大量假Facebook專頁冒充，從事詐騙行為。東瀛遊自8月開始為自己嘅Facebook專頁向Facebook營運商Meta申請「藍剔」驗證，但對方用「知名度唔夠」做理由拒絕批出。東瀛遊喺11月表示會出律師信畀Meta，引起傳媒關注同報道，Meta隨即轉軚批出「藍剔」驗證。

## 出面網頁
*
*
減重

**減重**（）係一個同減肥唔同嘅概念，係指一個人嘅體重下降，可以係體液、體脂肪或脂肪組織減少，亦都可以係骨骼礦物質、肌肉、肌腱同其他結締組織減少。
馬拉火車

**馬拉火車**，又叫**馬車鐵路**，係用馬嚟拉郁嘅火車或者有軌車。喺19世紀頭蒸汽機未發明同未普及嗰陣，喺一啲城市可以見到。
世界朱古力日

**世界朱古力日**又叫**國際朱古力日**，係用朱古力做主題嘅紀念日，喺每年7月7號，自2009年開始出現。
番梘箱

**番梘箱**係英美文化入面，用嚟企上去做即興演講嘅講臺，演講內容多數同政治有關。英國倫敦海德公園就有一個位置專門畀人做番梘箱演講。
槍傷

**槍傷**係由槍發射嘅拋體（子彈）擊中身體而引發嘅傷，如果打中要害或者失血過多會致死。
靜電計

**靜電計**係種能測量電荷同電壓嘅儀器。現代靜電計好多都會用真空膽或者固態電子零件去測量。
灰鏟

**灰鏟**係把細鏟，平身尖頭，主要用嚟砌磚嗰陣抆灰，又或者抆水泥用。

## 睇埋
*泥鏟
𦧺

**𦧺**（，亦嗌），又可以寫做**舐**，係用條脷去掂第啲嘢嘅動作。好多動物喺食緊嘢、飲緊嘢同清潔身體嗰陣都會用到𦧺呢個動作。
## 攷
箭袋

**箭袋**係專門用嚟裝住箭嘅袋，方便射箭嗰陣可以隨手攞箭。傳統上箭袋會用皮革、木材或者毛皮等自然材料整，不過現代多數用金屬或者塑膠。
下身癱瘓

**下身癱瘓**係指下半身同下肢嘅癱瘓，唔能夠控制運動同埋感覺，多數都係因為脊髓嘅損傷而引致。
米奇老鼠進行曲

**米奇老鼠進行曲**係一首進行曲，一九五五年七月一號發行。而同年美國電視節目，米奇老鼠俱樂部，支曲就開場曲同片尾曲。節目一九五五年十月到一九五九年，因而變成米奇老鼠代表曲，有時亦叫**米奇老鼠主題曲**。喺迪士尼樂園都會演奏同播放。

英文名Mickey Mouse March，又有人叫Mickey Mouse Club March。歌詞首兩行，「*Who’s the leader of the club that’s made for you and me? M-I-C-K-E-Y M-O-U-S-E!*」，意思「會長邊個啱晒你同我。」結尾時就變慢，改成「it's time to say goodbye。」係時候講再見。

佢英文之外，亦有法文、日文版等。亦有唔少人翻唱。一九五九年，個節目亦有日本版，而改支歌改成日文版。

## 參考資料
Atypical

《**Atypical**》係香港女子組合COLLAR嘅第九首單曲，由J-﻿Lin、B-rock、harukajay作曲，林寶填詞，喺2023年11月21號推出。
## 出面網頁
*
方臘

**方臘**（），又叫做方十三或者方朕，原籍安徽歙縣，後嚟搬咗去睦州青溪縣（依家既浙江省淳安縣）。佢係北宋末年著名既明教領袖同埋農民起事既首領，佢俾人叫做「喫菜事魔」之徒，或者叫「食菜事魔教」。

## 生平
方臘係打工仔出身，性情豪爽，深得人心，加上組織能力強，佢利用咗明教嚟傳教，號召咗很多生活困苦既農民跟佢；當時既宋朝統治者窮極奢侈，平民辛做嘢都食唔飽，江浙一帶仲受到花石綱（綱係宋朝係指運輸隊）既搜刮，另一方面宋朝俾遼夏貴族既歲銀又多，農民對朝廷對內強暴，對外軟弱、屈辱求和其實都唔滿意。

公元1120年（宣和二年）方臘率眾係歙縣七賢村起事（有啲講法係淳安縣萬年鄉清溪幫源洞起事），喺漆園嗰度誓師，指出宋朝既朝廷所犯既惡行，自稱聖公，年號永樂，用頭巾做標誌，計劃十年內推翻宋朝。

公元1121年（宣和三年）四月，宋朝名將韓世忠，帶兵打方臘，生擒咗方臘同埋部下五十二人，喺同年八月係汴京被處決咗佢哋，呢件事，歷史上叫做「方臘之亂」。當時既情況，就好似《續資治通鑑》所講：「凡破六州、五十二縣，戕平民二百萬。所掠婦女，自賊洞逃出，裸而縊於林中者，相望百餘里。」

後嚟宋朝政府將睦州改名做嚴州，清溪縣改名做淳化縣。

## 文藝作品

施耐庵寫既章回小說《水滸傳》裏面有描寫方臘起義反抗宋朝既故事，故事亦都描寫咗好多方臘既大將，仲有方臘立太子方天定等既情節。‎施耐庵將方臘寫做「四大寇」之一（《水滸傳》既「四大寇」係山東宋江、淮西王慶、河北田虎、江南方臘），最後方臘俾魯智深捉咗；但係喺民間傳說，活捉方臘既係武松，而「武松獨臂擒方臘」最早係喺南宋筆記《林泉野記》提到，後來既元雜劇都有呢個情節，比《水滸傳》流傳得更加早。後來拍攝既電影、電視劇，例如邵氏電影既《蕩寇志》、大部分都加入咗「武松獨臂擒方臘」既情節。

## 外部連結

* 宋江与方腊的起事
駱駝漆大廈

**駱駝漆大廈第一至三座**（）係香港觀塘區開源道嘅工廠大廈，喺1980年代落成。

## 歷史
駱駝漆大廈原址係國民製漆廠喺舊駱駝漆大廈附近嘅廠房同危險倉庫，隨住駱駝漆喺1980年代將生產線遷往東莞，原址被清拆，重建為現存嘅駱駝漆大廈，其中第一同第二座喺1981年落成，而第三座喺1989年落成。而舊嘅駱駝漆大廈亦喺2002年改為商業用途，改稱駱駝漆中心。

隨住觀塘區工業式微，駱駝漆大廈逐漸轉型成集零售、食肆、手工小店、批發、辦公室等於一身嘅工廈，其中以第三座最有人氣。大廈有唔少嘅食肆都係攞只准大廈工廠員工使用嘅「工廠食堂」、或者唔可以堂食嘅「食物製造廠牌照」經營。

2023年8月26號，位於駱駝漆大廈第三座嘅「光榮米線」俾地政處警告違反地契，指大廈只淮用作工業、貨倉之用，要求光榮米線停業，否則向業主釘契。由於光榮米線有黃色經濟圈嘅政治立場，而同一座其他四十幾間食肆都無收到警告，所以被質疑係選擇性執法。而呢件事之後，大廈有近半嘅食肆落閘。

## 參考

## 睇埋
*駱駝漆
永州市第一中學

**永州市第一中學**（）係湖南省永州市一間中學，1903年創立。而家嘅校舍喺湖南省永州市零陵區迴龍塔路79號。呢間學校喺多個方面都有傑出嘅表現，喺永州市頗負盛名，列永州三大名校。

永州市第一中學有5000多名學生。

## 參考
池

**池**，即人工造塘，水靜唔流，細過湖，按西洋定義水塘亦歸入依類。佢有時亦叫**塘**，或並稱**池塘**。

英文名**artificial pond**，指明人工。然而英文**pond**示身已暗示人工，不過後來亦包括一啲天然，或者年代已久，以為天然都有。如英國中世紀教會會截涌水溪水為池，養魚供食。後世融為天然，為眾多禽獸棲息地，地名仍保留至今。

池，本身講截停啲水唔流。說文話「治也。孔安國曰、停水曰池。」

有啲池自然生態甚為重要，亦指名保護，成保護區 。

人工造池好古老。簡單好多溪流中以木石塞住，聚水成池。現代用鋼筋石屎亦做得到。

造池原因好多。古時蓄水養魚好常見，主要食用。池亦可以用供水，食用又好，耕田又好。另外亦有園林內建池，一來景色，二來有魚同水禽。另外起池亦有防守之用，城牆之外多層保障，所謂城池。現今亦有刻意郊外建池，令野外多啲唔同生物，水生動植物，水禽之類。

## 參考資料
十四點和平原則

**十四點和平原則**係美國總統伍德羅威爾遜，喺一次大戰嘅和解過程期間嘅提議，表示咗佢對歐洲將來嘅願景。呢啲原則係威爾遜喺1918年，對美國國會嘅一番演講期間所提出嘅。不過，協約國嘅其他領袖（法國、英國、同意大利各首相）都對呢種完美主義有啲懷疑。

由於德軍唔斷使用潛水艇嚟攻擊英美嘅船隻，加上美國發現咗詹默曼電報嘅緣故，美國終於喺1917年4月6號向中央國宣戰，正式加入咗一次大戰。威爾遜希望美國唔會好似歐洲國家咁用戰爭嚟解決領土嘅爭議，反而係應該推廣道德嘅目標。特別係喺俄羅斯嘅十月革命同埋英法嘅賽克斯-皮科協定被揭發之後，威爾遜更加重申美國嘅道德價值觀。

呢系列嘅原則係威爾遜實行進步主義嘅方法之一，其中包含咗唔少嘅概念，包括自由貿易、秘密協議、民主主義、民族自決等。英國首相勞萊佐治喺呢個演講嘅3日之前，發表咗一個相似嘅演説，不過分別係裏面提及咗戰爭賠償,同埋冇對鄂圖曼帝國嘅少數族裔應承任何自治權。威爾遜嘅呢個演講嘅研究係由  帶嘅一班顧問所完成嘅。

## 攷

## 出面網頁
* Text of Wilson's message to Congress outlining 14 points January 8, 1918
* Text and commentary from ourdocuments.gov
* Interpretation of President Wilson's Fourteen Points  by Edward M. House
* "President Wilson's Fourteen Points" from the World War I Document Archive
*Wilson's shorthand notes from the Library of Congress
*Arthur Balfour's speech on the Fourteen Points to Parliament, on 27 February 1918 – firstworldwar.com
*Woodrow Wilson Library Wilson's Nobel Peace Prize is digitized. From the Library of Congress
國際足協金球獎

國際足協金球獎（）係2010年至2015年每年一度頒畀世界最佳男子足球員嘅獎項，由FIFA年度球員同金球獎合併而成。

個獎最後喺2016年停辦，分別由國際足協最佳男子球員同金球獎承繼。

## 歷屆得主

### 球員得獎次數

類:足球員
類:運動獎
類:世界足球先生
家元

家元（，字面意思係「以家庭為基礎」）係一個日文術語，係指日本傳統藝術某一流派嘅創始人或者現任大師。家元同埋宗家（）意思相同。

## 概要
「家元」呢個詞亦都可以用來描述日本傳統藝術嘅家族世代制度，例如茶道（包括煎茶）、花道、能劇、書法、日本傳統舞蹈、日本傳統音樂、日本薰香藝術（日文：kōdō）同埋日本武術。象棋同埋圍棋亦都曾經用過家元制度。家元制度嘅特徵係階級結構同埋家本最高權威，繼承咗歷代家本嘅流派技能不外傳嘅傳統。
中世日文

**中世日文**（）係中古日文（）同近世日文（）之間嘅日文語言發展階段，係12世紀到16世紀之間嘅500年裏面用嘅日文。喺呢個時期日文，中古日文嘅好多特徵都消失咗，日文嘅語言發展向住現代日文過渡。再細分落去，中世日文可以分成前期同埋後期：前期中世日文大約相當於平安時代尾嘅院政期到鎌倉時代所通行嘅日文，而後期中世日文大約係室町時代嘅日文。

## 攷

類:日文
類:日本史
哥多華

**哥多華**，又譯**科爾多瓦**，可以係：
*哥多華 (西班牙)
*哥多華 (阿根廷)
*哥多華省 (阿根廷)
*哥多華省 (西班牙)
花石綱

**花石綱**係指北宋末年專門幫宋徽宗（宋朝第八個皇帝）運輸珍奇花、異草、名木、奇石去滿足佢既特殊喜好既艦隊。喺北宋，「綱」係指一個貨物運輸團隊，十艘貨船就叫一個「綱」。

## 概要
宋徽宗有一定既文學同埋畫畫天賦，佢鍾意繪畫、建築、花園。佢叫童貫、蔡京同埋後嚟蔡京推薦既朱勔，去採購園林造景用既奇花、名木、奇石（例如太湖石）。

採購既地點主要係江南一帶，任何俾佢哋睇中既嘢都會俾佢哋低價買入，甚至就咁攞走，然後通過運河或者陸路運去首都開封。

## 問題

* 陸路運輸既時候，妨礙到佢哋既任何私人住屋都會俾佢哋強拆。
* 運河運輸既時候，任何阻住佢哋既橋樑都會俾佢哋強拆。另外，運河被佢哋佔用咗，阻礙咗其他正常既河運。
* 喺運輸既過程裏面，為咗保留啲嘢既原始形狀，啲嘢要成件包裝，運輸困難度同埋需要花費既時間都好多，對其他民眾造成不便，引起民憤。

呢啲採購方式同埋運輸所需既大量成本同埋勞動力引起咗公眾既不滿。結果江南地區爆發咗「方臘之亂」既農民起事。宋欽宗即位之後，將朱勔、蔡京、童貫三個人定罪，將佢哋放逐，之後蔡京病死咗，朱勔、童貫兩個人俾欽宗處死咗。

## 水滸傳
明朝小說《水滸傳》以北宋末年做古仔既背景，個古仔講到青面獸楊志押送花石綱既時候翻咗船，啲貨跌咗落江，唔敢返去京城覆命，四處流浪。而古仔裏面，方臘既叛亂亦都係同對花石綱既不滿有關。

《水滸傳》裏面花石綱古仔既原形係《大宋宣和遺事》，《大宋宣和遺事》講到「先有朱勔者，因蔡京以進。上頗垂意花石，勔初才致黃楊木三四本，已稱聖意。後歲歲增加，遂至舟船相繼，號作花石綱。」
庇護權

**庇護權** (，意爲“避難所”) 係一個古舊嘅司法概念。呢個概念就係為一啲喺某一個管治底下受迫害，可以受另一個管治權力嘅保護。自從古埃及同古希臘已經有呢個概念嘅存喺同認可，之後再傳開去到西方文化。現今，呢個權利已經喺聯合國人權宣言度正式受保護。

## 古代
古埃及人、古希臘人、同埋古以色列人都對庇護權有一個宗教嘅認知，主要係保護一啲屬於自己宗教，而喺其他地方受逼迫嘅人。呢個道理隨後都套用咗去西方國家嘅基督教會入面。

511年，法蘭克王國國王克洛維一世頒佈決定，任何喺教會財產尋求庇護嘅人都會受保護，而呢個原則甚至包括喺殺人犯、小偷、通姦者等等嘅人身上，都一律適用。

## 現代

根據世界人權宣言第14章，“每個人如果因爲逃避迫害，都有權利喺其他國家尋求同埋享受人身庇護嘅地方”。1951年聯合國嘅《關於難民地位嘅公約》同1967年嘅《關於難民地位嘅議定書》為各國嘅庇護政策提供引導。喺呢啲協議下，一位難民係：一位因爲一啲應該受保護嘅事受逼迫，而唔能夠喺常住嘅地方繼續生活，所以要離開家園嘅人。逼迫嘅原因主要包括：種族、社會地位、國籍、宗教、政見、社交組織等等。自從90年代開始，性別迫害嘅受害人，包括家暴、系統性打壓、性傾向等等，都逐漸被接納為庇護原因嘅範圍之一。

為合法接受庇護嘅人，送返去逼迫佢哋嘅地方，係規犯咗 "Non-refoulement" 嘅準則，而呢個概念喺國際習慣法同萬國公法之下嘅維也納條約法公約都有提及到。呢啲同時亦都喺1951年聯合國嘅《關於難民地位嘅公約》受保護。

## 睇埋
*人類遷徙
*回歸權
*聯合國難民署 
*國內流離失所者

## 攷

## 出面網頁

*UNHCR
*Refugees, Asylum-Seekers and Migrants (Amnesty International)
*Refugee law in Australia (Australian Government)
*Asylum Law and Procedure (Human Rights First)
農民起事

**農民起義**（英文：Peasant Revolts），又叫做**農民起事**、**農民戰爭**，係一種農民因為受唔住統治者既管治，通常係壓迫（唔公平程度既增加）、重稅（賦稅既增加）、勞役（徭役多咗）、暴政（官員既橫徵暴斂）等影響佢哋生計既嘢，而作出既反抗行為，典型既例子就係1524年既德國農民戰爭（英文：German Peasants' War／Great Peasants' Revolt；德文：Deutscher Bauernkrieg），主要係因為上層架構既膨脹，令到農民既賦稅同埋徭役既增加。喺公元前209年（秦二世元年）既大澤鄉起義，前因係秦始皇既暴政令到民怨四起，而秦二世登基之後無解決到問題，就好似賈誼既《新書》卷一〈過秦中〉所講「繁刑嚴誅，吏治刻深，賞罰不當，賦斂無度，天下多事，吏弗能記，百姓困窮而主弗收恤」，陳勝、吳廣等人被迫起義。
農民起義既起因亦可以係瘟疫或者饑荒，以政府又無力處理，所以有必要推翻無能既政權，打破舊有既秩序同埋建制。典型既例子係公元1627年（明朝天啟七年）開始既一連串明末農民戰爭（又叫做晚明民變或者明末民變）。
當然，亦可能係暴政加上天災一齊嚟，例如公元1351年（元順帝至正十一年）爆發既紅巾軍起義，係因為稅賦沉重遇上連年天災。
張恩霖

**張恩霖**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
張家敏

**張家敏**（）係香港親中派政治人、第十一屆全國政協委員，香港再出發大聯盟發起人之一。

## 公職
*香港再出發大聯盟發起人

## 事件
2019年6月2號，張家敏喺香港電台電視部《城市論壇》入面指六四天安門事件死亡人數係二百幾人，受到李卓人同呂天忻抨擊。

## 參考來源


類:聖保羅書院舊生
類:香港大學舊生
類:全國政協委員
張茵

**張茵**（），係香港親中派生意人同政治人，玖龍造紙董事長，香港再出發大聯盟發起人之一。
## 公職
*香港再出發大聯盟發起人
## 參考來源
張國良

**張國良**，係香港親中派傳媒人同政治人，《香港文匯報》前社長，全國政協香港委員，香港再出發大聯盟發起人之一。
## 部分公職
* 中國和平統一促進會香港總會會務顧問
*香港再出發大聯盟發起人
*兩岸和平發展聯合總會第4/5屆榮譽顧問
*香港新聞工作者聯會理事會會長

## 參考來源
張康達

**張康達**，香港親中派政治人。
## 政治立場
佢係香港親中派一員。佢曾經參與公開聯署支持北京未經諮詢或香港人同意，強行訂立嘅《港版國安法》。

佢亦曾經為一啲中國國慶活動擔任籌委。

### 選舉及提名經歷
喺2016年，佢喺選舉委員會界別分組選舉（體育、演藝、文化及出版界-演藝小組）攞到90票，成功當選。之後，佢有份提名林鄭月娥參與2017年香港行政長官選舉。

## 公職
*香港再出發大聯盟發起人
*香港中華文化總會顧問
*華南電影工作者聯合會理事長
## 參考來源
張瑞蓮

**張瑞蓮（Cheung Shui Lin****）**，香港親中派政治人。

## 公職
*香港再出發大聯盟發起人
*香港湖北社團總會副會長
*香港齊心基金會董事

## 政治立場
佢係香港親中派成員，喺武漢肺炎香港疫情期間同工聯會合作進行防疫社區工作。

## 參考來源
Queens Quay 站 (多倫多輕鐵)

**皇后碼頭站**（），副名**渡輪碼頭**（；通常同正名一齊用，叫 **Queens Quay-Ferry Docks**），係多倫多街車系統嘅一個地底車站，亦係唯一唔連地鐵站但係喺地底嘅街車站；佢位於多倫多湖邊皇后碼頭西街夾卑街，林頓碼頭對面，1991年5月17號啟用。

呢個站係多倫多街車系統入面少數喺月台有寫行車方向嘅站；另外，由一便月台過另一便月台，除咗可以上返地面過馬路之外，亦可以用特設嘅行人過路位直接行過路軌去對面月台。

## 車站結構

車站設有兩個側式月台，分西行同北行；北行月台嘅對面唔係標南行，係因為向南已經係皇后碼頭街（），一向南就即刻就要轉彎去西便。

### 車站樓層

### 出入口

因為呢個站24小時開放，而月台又有行人過路位，兩個出入口可以當行人隧道用：

## 接駁交通

*多倫多公車局：
**正常服務：114（）、202（）
**夜間巴士：320（）
*多倫多市政府：
**渡輪服務：、多倫多中央島（冬天停航）、（冬天停航）

## 車站歷史

雖然當時叫湖濱輕鐵（）嘅街車綫喺1990年6月24號已經啟用，但係因為喺建築條例上多倫多公車局同政府有拗撬，個站趕唔切通車之前起好，所以一直都係用一個喺卑街以西嘅臨時地面車站，直至1991年5月17號，現時嘅皇后碼頭站先啟用，幾乎遲咗成年。

個站本來亦打算有出口直接出多倫多島渡輪碼頭，但係要用400萬加元起條隧道穿過南面嘅酒店，酒店業主本來肯夾一半錢，但係後來酒店轉咗手，新業主唔肯夾錢，結果冇起隧道。

湖濱中心站同皇后碼頭站因為一個喺地面一個喺地底，之間有個隧道入口；呢個隧道口曾經喺2014年發生過意外，有私家車闖入隧道，然後喺皇后碼頭站附近被路軌卡住唔郁得，同類意外喺2018年再發生兩次之後，多倫多公車局喺隧道口加咗道閘。

## 出面網頁

* Queens Quay 站喺 Transit Toronto 嘅資料

## 註

## 攷
忠心嘅約翰

《**忠心嘅約翰**》，又或者叫《**忠臣約翰**》，係格林童話有收錄嘅童話故事。呢個故仔嘅主角叫**約翰**，佢份人好忠心盡責，年老嘅國王臨終前吩咐佢叫佢要好好扶助王子，而王子後嚟繼承王位做咗新國王，約翰鞠躬盡瘁，仲為咗保護年輕國王而犧牲自己條命。年輕國王畀約翰嘅忠誠打動，最後肯負出重大嘅代價，令約翰起死回生。

## 嗌法
《忠心嘅約翰》喺各語言入便嘅名如下：
* —

:
*（**信得過嘅阿莊**）或者 （**忠信嘅阿莊**）。
*，意思同英文個名大致一樣。
*粵文：
**漢字：
**:—
**漢字：
**:—
**要留意嘅係，**約翰**係譯自德文 '''Johannes''' 嘅—呢個名可以算係英文 **John** 嘅德文版，讀音用國際音標寫係 ，類似，當中頭嗰兩截音節似**約翰**呢兩隻漢字用粵音讀嘅發音。

## 情節

《忠心嘅約翰》有好幾個版本，唔同版本嘅情節有明顯出入。以下呢段情節，主要取自格林童話嗰個版本。

### 忠臣嘅承諾

話說好耐好耐以前有一位老國王，佢年紀好大而且患咗重病。有一日，老國王意識到自己就快死，就傳召佢嘅忠臣約翰。
:「約翰，我冇幾耐命㗎喇。我而家最擔心嘅係我個仔。佢仲後生，好多嘢都未識，我死後，你記住要好好噉扶助佢，做佢養父嘅角色。」
約翰諗都唔諗就應承，話就算犧牲自己條命都會好好噉保護王子。

然後老國王就講低，叫約翰要帶王子睇勻成座城堡，但有一間房要鎖實唔好畀王子入。噉係因為房裡便有一幅畫像，描繪一位生得好靚嘅鄰國公主，王子見到幅畫實會即刻愛上公主，跟住就會為咗追求公主做傻事。老國王講完就斷咗氣。

### 公主嘅芳心
約翰照足國王吩咐，帶王子參觀城堡，睇勻晒城堡每一間房每一件寶物，但王子一路都留意住「鎖實咗嗰間房」。後嚟王子正式登基成為新國王（跟住落嚟會稱佢做**年輕國王**），就命令約翰打開神秘密室道門。一如老國王所料，年輕國王一入到去見到公主幅畫像，真係即刻畀公主嘅美貌迷到神魂顛倒，當場下定決心要娶公主做老婆。
:「約翰，你係我嘅忠臣，你一定要幫我手贏取公主嘅芳心。」
年輕國王二話不說，搵晒全國上下最有料到嘅工匠返嚟，打造咗一大堆用黃金造嘅雕像、餐具同其他物品，諗住用呢啲禮物博取公主嘅好感。準備完畢，年輕國王就帶埋約翰，假扮商人坐船去搵公主。年輕國王一到步，就派約翰去公主嘅城堡，向公主嘅女僕展示啲黃金禮物。女僕見啲金器咁靚，就帶約翰去見公主，公主好開心，想買晒啲禮物。呢個時候，約翰開口：
:「係噉嘅，噉樣嘅金器，我主人架船仲有好多。」
於是乎，約翰就成功帶咗公主上船。公主一上咗船，約翰就靜靜雞叫船員起航，而公主就掛住同假扮成商人嘅年輕國王傾偈同觀賞金器。過咗一陣，公主發覺架船駛離咗港口就開始驚，諗住班商人想圖謀不軌。就喺呢個時候，年輕國王揭開自己嘅真正身份，仲即場向公主求婚。對年輕國王產生咗好感嘅公主，願意嫁畀年輕國王—就係噉，年輕國王、公主、約翰同埋眾船員就慶祝住噉回航。

### 渡鴉嘅預言
回航途中，約翰聽到三隻識講嘢嘅渡鴉喺度預告未來：第一隻渡鴉講，話約翰佢哋一上岸就會見到隻駿馬，年輕國王一騎上隻馬就會被帶走失蹤；第二隻渡鴉就講，就算國王安然返到城堡都冇用，佢一到步就會見到一件好靚嘅飲衫，件衫望落似係用金銀造嘅，但實際上係硫磺，國王一著件衫上身就會被燒到得返棚骨；最後第三隻渡鴉補充，國王就算避得開頭兩劫都係結唔成婚，因為公主會喺婚宴上跳舞，佢跳吓跳吓會突然躂低，如果冇人由公主右胸嗰度吸三滴血再返出嚟，公主就會死。約翰記住呢三隻渡鴉講嘅嘢。三隻渡鴉亦提到，如果有人將佢哋講過嘅說話講出去，嗰個人就會變成石頭。

冇幾耐，船返到王國。眾人一落船竟然就見到隻駿馬，年輕國王見到隻馬生得又大又靚，就想即場收養隻馬，仲想騎住佢返城堡。約翰醒返起渡鴉講過嘅嘢，二話不說郁手殺咗隻馬。在場嘅眾人都批評約翰嘅行為。但國王相信約翰嘅判斷，認定約翰此舉係為佢著想嘅。

然後眾人返到城堡，國王真係見到一件好靚嘅飲衫等住佢著。約翰又醒返起渡鴉講過嘅嘢，好快手噉搶走咗件衫，再將件衫掟落火堆度燒咗佢。其他僕人都批評約翰嘅行為。但國王依然相信約翰。

婚禮嗰晚，眾人喺城堡搞舞會。新人同一眾達官貴人一齊開始跳舞。跳跳吓，公主真係突然間躂低咗。約翰見到，就將公主抱去一間房度，由公主嘅右胸吸咗三滴血再𦧲返出嚟，公主先至恢復知覺。不過年輕國王見到，就大發雷霆，仲將約翰收咗監。

到咗最後，年輕國王決定要處死約翰，但係行刑前佢准約翰講幾句遺言。約翰如實將渡鴉講過嘅說話講返晒出嚟，國王聽到就覺得好後悔，覺得自己怪錯咗約翰，但係為時而晚—約翰講完，渡鴉嘅預言當場應驗，約翰變咗一座石像。

### 最終結局
悲痛不已嘅年輕國王下令，將變咗石像嘅約翰安放喺城堡嘅教堂裡便。打後公主做咗皇后，仲生咗對孖仔，而年輕國王、皇后同孖仔王子就平靜噉生活咗幾年。有一日，佢哋一家四口嚟咗教堂，孖仔王子喺度玩，而國王同皇后就望住約翰嘅石像。國王唉聲嘆氣噉：
:「噢，約翰。我真係希望可以畀你呢個忠臣起死回生。」
下一刻，國王竟然聽到把聲：
:「陛下，如果你想約翰返生，係有計嘅。你只係需要犧牲你對孖仔王子條命，就可以解除約翰身上個咒。」
國王聽到，即刻面都青埋。佢諗咗一大輪，諗起約翰對自己咁盡忠，而自己又錯怪咗約翰，覺得佢哋一家的確欠咗約翰。於是佢就狠下決定，攞起把劍準備去忍痛殺咗兩位小王子。點知下一刻，約翰嘅石像就開始變返血肉之軀—原來要破咒唔使殺兩位小王子，淨係需要國王下定決心做出自我犧牲嘅舉動就得。

就係噉，約翰返生，可以繼續服侍年輕國王。國王、皇后、兩位小王子同約翰就一齊幸福快樂噉生活落去。大團圓結局。

## 影響

喺第一版嘅格林童話當中，《忠心嘅約翰》被收錄咗做第六個故事。

喺廿至廿一世紀初嘅世界，《忠心嘅約翰》以童話故事嚟講唔算好出名，遠遠冇《白雪公主》、《灰姑娘》同《小紅帽》等同屬格林童話嘅作品咁有影響力。不過《忠心嘅約翰》依然有試過畀人改編做戲，而且亦有一啲虛構作品用咗《忠心嘅約翰》嚟做佢哋嘅一部份，例如 DC 漫畫奇幻作品《Fables》就用咗忠心嘅約翰做佢哋其中一位配角。

## 註釋

## 引咗

## 睇埋
*
*Púca：仙子一種，相傳係「人一騎上去，就會畀佢拐走」嘅妖馬。
* 信得過嘅阿莊—格林兄弟嘅童話故事
* 年老家臣，電視橋段網講年老忠臣相關嘅橋段，有用《忠心嘅約翰》嚟做例子。
張閭蘅

**張閭蘅**（），係香港親中派生意人同政治人，張作霖第五個仔張學森嘅女，亦即係張學良侄女，長樂國際集團董事長，第十一屆全國政協委員，民建聯黨員，香港再出發大聯盟發起人之一。台灣歌手黃大煒老母。

## 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

## 部分公職
* 中國和平統一促進會香港總會會務顧問
*香港再出發大聯盟發起人
*民建聯第10屆監察委員

## 參考來源
多倫多街車

**多倫多街車** 係加拿大多倫多嘅電車系統，亦即係輕鐵網入面冇納入地鐵網嘅部份，由多倫多公車局營運；當局曾經試過幾次將個系統改名做輕鐵，但係唔成功。喺2023年，日頭正常服務嘅有11條綫，夜間服務4條綫，正常路綫全部都係5字頭，路綫全部喺前多倫多市，而且幾乎全部都係喺市中心。

除咗少數大站（例如皇后碼頭站）會寫行車方向之外，絕大部分嘅站都唔寫行車方向，如果唔熟嗰頭，判斷應該去邊個月台等車好多時會要靠估，但係兩個方向嘅側式月台會擺喺路口對角，去錯月台要過三次馬路先過到另一便。

## 註

## 攷
湖濱東輕鐵綫

**湖濱東輕鐵綫**（，代號 **WELRT**）係加拿大多倫多一條建議起嘅輕鐵綫，截至2023年，進度係部分地區做咗少部分嘅初步設計，預計會由聯合站開始，去到皇后碼頭站轉去東面，再沿皇后碼頭東街去到釀酒廠區附近。

呢條綫喺2011年開始計劃；截至2020年，如果保留皇后碼頭站嘅話，聯合站同皇后碼頭站都要改建，改建兩個站嘅工程費用估計要7億加元。截至2023年10月，市政府已經用咗3600萬加元。

## 攷
湖北省 (中華民國)

**湖北省**係中華民國下面嘅一個省級政區，亦係大清嘅二十二省之一，簡稱「**鄂**」。
武昌縣

**武昌縣**可以係：
*武昌縣 (東吳)，東吳時期嘅縣
*武昌縣 (中華民國)，中華民國大陸時期嘅縣
老鸛草屬

**老鸛草屬**（學名：*Geranium*）係牻牛兒苗科下嘅一個屬，係一年生或多年生草本植物。呢個屬共有約400種，分佈喺全世界。

## 參考資料
萬壽菊屬

**萬壽菊屬**（學名：*Tagetes*）係菊科下嘅一個屬，係一年生、分枝、直立或披散草本植物。呢個屬共有30種以上，分佈喺熱帶美洲。

## 參考資料
桔梗科

**桔梗科**係菊目之下嘅一個科，包括84個屬大約2380種，一般係多年生草本或灌木，都有啲種係小喬木，一般莖葉折斷後都會流出無毒嘅白色乳汁。
個體發生學

**個體發生學**（）係描述一個生命體由受精卵到成體嘅起源同發育，包括生理同心理。
金花蟲科

**金花蟲科**（學名：Chrysomelidae）又叫**葉甲科**，係昆蟲綱鞘翅目嘅一科，係種中、小型嘅甲蟲。